open-index/open-wikipedia-markdown huggingface dataset:
ഡയമണ്ട് ബാർ

**ഡയമണ്ട് ബാർ**  അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ലോസ് ആഞ്ചലസ് കൌണ്ടിയിലെ ഒരു നഗരമാണ്.  2014 ലെ കണക്കുകളനുസരിച്ച് ഈ നഗരത്തിലെ ജനസംഖ്യ  56,784 ആയിരുന്നു. ഇത് 2000 ലെ സെൻസസിൽ 56,287 ആയിരുന്നു.  1918 ൽ ഒരു മേച്ചിൽപ്പുറത്തിൻറെ ഉടമയായിരുന്ന ഫ്രെഡറിക് ഇ. ലൂയിസ് രജിസ്റ്റർ ചെയ്ത "diamond over a bar" എന്ന ഇരുമ്പ് ഉൽപ്പന്നത്തിൻറെ വാണിജ്യ നാമത്തിലാണ് ഈ നഗരം അറിയപ്പെടുന്നത്. ഒരു പബ്ലിക് ലോസ് ഏഞ്ചൽസ് കൗണ്ടി ഗോൾഫ് കോഴ്സാണ് നഗരത്തിന്റെ പ്രധാന സവിശേഷത. ഡയമണ്ട് ബാർ കണ്ട്രി എസ്റ്റേറ്റ്‍സ് എന്ന സ്വകാര്യ സംരക്ഷിത സമുദായത്തിന്റെ ആസ്ഥാനവും സ്ഥിതിചെയ്യുന്നു.

പൊമോണ, ഓറഞ്ച് ഫ്രീവേയ്സ് എന്നിവയുടെ ജംഗ്ഷനിൽ സ്ഥിതി ചെയ്യുന്ന ഡയമണ്ട് ബാർ നഗരം പ്രാഥമികമായി പാർപ്പിടകേന്ദ്രങ്ങളും നഗരത്തിലുടനീളം ചിതറിക്കിടക്കുന്ന ഷോപ്പിംഗ് സെൻററുകളും അടങ്ങിയ പ്രദേശമാണ്. ബ്രിയ, വാൽനട്ട്, ചിനോ ഹിൽസ്, റോലാൻറ് ഹൈറ്റ്‍സ്, പൊമോണ, സിറ്റി ഓഫ് ഇൻറസ്ട്രി എന്നീ പ്രാദേശിക സമൂഹങ്ങളാൽ വലയം ചെയ്യപ്പെട്ടാണ് ഈ നഗരം സ്ഥിതിചെയ്യുന്നത്. വടക്കൻ ഡയമണ്ട് ബാർ പൊമോണ യൂണിഫൈഡ് സ്കൂൾ ഡിസ്ട്രിക്റ്റിൻറെയും തെക്കൻ ഡയമണ്ടിന ബാർ വാൽനട്ട് വാലി യൂണിഫൈഡ് സ്കൂൾ ഡിസ്ട്രിക്റ്റിൻറെയും ഭാഗമാണ്.   ഇൻറർനാഷണൽ പോളിടെൿനിക് ഹൈസ്കൂൾ ഈ നഗരത്തിൽ സ്ഥിതിചെയ്യുന്നു.  സൗത്ത് കോസ്റ്റ് എയർ ക്വാളിറ്റി മാനേജ്മെന്റ് ഡിസ്ട്രിക് (AQMD) കെട്ടിടത്തിന് സമീപം നിർമ്മിക്കപ്പെട്ട ഹൈഡ്രജൻ ഇന്ധന സ്റ്റേഷൻ, ദക്ഷിണ കാലിഫോർണിയയിലെതന്നെ ഇത്തരത്തിൽ ആദ്യത്തേതായിരുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സ്വാവലമ്പൻ പദ്ധതി

കേന്ദ്ര സർക്കാർ നടപ്പിലാക്കിയ ഒരു പെൻഷൻ പദ്ധതിയാണ് **സ്വാവലമ്പൻ പദ്ധതി**. 2010 സെപ്റ്റംബറിലാണ് ഈ പദ്ധതി നിലവിൽ വന്നത്. ദേശീയ പെൻഷൻ സംവിധാനത്തിൽ(N.P.S.) അംഗങ്ങൾ ആയിട്ടുള്ള, അസംഘടിതമേഖലയിലെ പൌരന്മാരാണ് ഈ പദ്ധതിയുടെ ഗുണഭോക്താക്കൾ. ഈ പദ്ധതിയനുസരിച്ച് ഓരോ N.P.S. അക്കൌണ്ടിലും കേന്ദ്ര ഗവർമെണ്ട് വർഷത്തിൽ 1000 രൂപ നിക്ഷേപിക്കുന്നു. ഗുണഭോക്താവിന് വർഷത്തിൽ 1000 മുതൽ 12000 രൂപവരെ നിക്ഷേപിക്കാം. ഗുണഭോക്ത്താവ് മറ്റു ഏതെങ്കിലും പെന്ഷനുകളുടെ  ഗുണഭോക്താവായിരിക്കരുത്. 

ഈ പദ്ധതി 2015 മെയിൽ അടൽ പെൻഷൻ യോജനയിൽ ലയിച്ചു.
## ഇതും കാണുക
*അടൽ പെൻഷൻ യോജന
*ഒരേ റാങ്ക് ഒരേ പെൻഷൻ
*സുകന്യ സമൃദ്ധി യോജന
## അവലംബം

വർഗ്ഗം:ഭാരതസർക്കാരിന്റെ ക്ഷേമപദ്ധതികൾ‎
രംഗം (ചലച്ചിത്രം)

വിസി ഫിലിംസ് ഇന്റർനാഷണൽസ് നിർമ്മിച്ച്എം.ടി കഥ,തിരക്കഥ, സംഭാഷണം എഴുതി ഐ.വി. ശശി സംവിധാനം ചെയ്ത് 1985ൽ പുറത്തിറങ്ങിയ ചിത്രമാണ് ***രംഗം***. മോഹൻലാൽ,ശോഭന,രവീന്ദ്രൻ,അടൂർ ഭാസി തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം കെ.വി. മഹാദേവൻ നിർവ്വഹിച്ചു. .
## താരനിര

## പാട്ടരങ്ങ്
രമേശൻ നായരുടെ വരികൾക്ക് കെ.വി. മഹാദേവൻ സംഗീതം നൽകിയിരിക്കുന്നു. പരമ്പരാഗതമായ ചില ഗാനങ്ങളും ഇതിലുണ്ട് 

## അവലംബം

## പുറംകണ്ണികൾ
* 
## ചിത്രം കാണുക
രംഗം 1980

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1985-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മോഹൻലാൽ-ശോഭന ജോഡി
വർഗ്ഗം:കെ.വി. മഹാദേവൻ സംഗീതം പകർന്ന ചലച്ചിത്രങ്ങൾ
വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
എച്ച്. എം.ഡി ഗ്ലോബൽ

**എച്ച്. എം.ഡി ഗ്ലോബൽ** (**എച്ച്. എം.ഡി** എന്നും അറിയപ്പെടുന്നു) നോക്കിയയുമായി അഫിലിയേറ്റ് ചെയ്യപ്പെട്ടിരിക്കുന്ന ഒരു ഫിന്നിഷ് കമ്പനിയാണ്. 2016 മുതൽ പ്രവർത്തിക്കുന്ന കമ്പനി നോക്കിയ ബ്രാൻഡ് നാമത്തിൽ സ്മാർട്ട്ഫോണുകൾ, ഫീച്ചർ ഫോണുകൾ വികസിപ്പിക്കുകയും വിപണി ചെയ്യുകയും ചെയ്യുന്നു.

## ഉൽപ്പന്നങ്ങൾ
### എച്ച്.എം.ഡി ഗ്ലോബൽ വികസിപ്പിച്ച ഉപഭോക്തൃ ഉൽപ്പന്നങ്ങൾ
* നോക്കിയ 150
* നോക്കിയ 6
* നോക്കിയ 3310 (2017)
* നോക്കിയ 5
* നോക്കിയ 3
* നോക്കിയ 105 (2017)
* നോക്കിയ 130 (2017)

### എച്ച്.എം.ഡി ഗ്ലോബൽ വിറ്റിട്ടുള്ള മറ്റ് ഉപകരണങ്ങൾ
ഇവ മൈക്രോസോഫ്റ്റിനു കീഴിലാണ് ആദ്യം വികസിപ്പിച്ചത്
* നോക്കിയ 105
* നോക്കിയ 230
* നോക്കിയ 222
* നോക്കിയ 216
* നോക്കിയ 130
(ഇരട്ട സിം വകഭേദങ്ങൾ ഉൾപ്പെടെ)

## അവലംബം

വർഗ്ഗം:ഫിന്നിഷ് ബ്രാൻഡുകൾ
അലിയാ അൽ ഹുസൈൻ

ജോർദാൻ രാജ്ഞിമാരിൽ ഒരാളും ജോർദാനിലെ ഹുസൈൻ രാജാവിന്റെ മൂന്നാമത്തെ ഭാര്യയുമായിരുന്നു **അലിയാ ബഹാഹുദ്ദീൻ ഥൗഖാൻ** - **Alia Baha ud-din Toukan** () (25) എന്ന **അലിയാ അൽ ഹുസൈൻ**. 1972ൽ വിവാഹിതയായ ഇവർ 1977ൽ നടന്ന ഹെലികോപ്റ്റർ അപകടത്തിൽ മരണപ്പെട്ടു. ജോർദാന്റെ തലസ്ഥാനമായ അമ്മാനിലെ ഇന്റർനാഷണൽ എയർപോർട്ട് ഇവരുടെ പേരിലാണ്.
## ജീവിത പശ്ചാതലം
സയ്യിദ് ബഹാഹുദ്ദീൻ ഥൗഖാന്റെയും ഹനാൻ ഹാശ്മിയുടെയും മകളായി 1948 ഡിസംബർ 25ന് ഈജിപ്തിലെ കെയ്‌റോയിൽ ജനിച്ചു. ബ്രിട്ടൺ, ഇറ്റലി, തുർക്കി, ഈജിപ്റ്റ് എന്നിവിടങ്ങളിലെ ജോർദാൻ സ്ഥാനപതിയായിരുന്നു അലിയായുടെ പിതാവ്. ഫലസ്തീനിലെ നാബ്‌ലസ് സ്വദേശിയായ അദ്ദേഹം ജോർദാനിലെ അമ്മാനിനടുത്തുള്ള സാൽടിൽ സ്ഥിരതാമസമാക്കുകയായിരുന്നു. ജോർദാന്റെ ഭരണഘടന എഴുതുന്നതിൽ രാജാവായിരുന്ന അബ്ദുള്ള ഒന്നാമനെ സഹായിച്ചിരുന്നു ഇദ്ദേഹം. കൂടാതെ അമേരിക്കയിലേക്കുള്ള ജോർദാന്റെ ആദ്യത്തെ അംബാസഡറായയും സേവനമനുഷ്ടിച്ചിട്ടുണ്ട്.
പിതാവിന്റെ നയതന്ത്ര യാത്രകൾക്കിടെ ഈജിപ്റ്റ്, തുർക്കി, ലണ്ടൻ, അമേരിക്ക, റോം എന്നിവിടങ്ങളിൽ ജീവിച്ചു. ലണ്ടനിലെ ചർച്ച് സ്‌കൂളിലാണ് ഇളയ സഹാദരൻ അബ്ദുള്ളയും അലിയയും പ്രാഥമിക വിദ്യാഭ്യാസസം പൂർത്തിയാക്കിയത്. ചിക്കാഗോയിലെ ലൊയോള സർവ്വകലാശാലയിലെ റോം സെന്റർ ഓഫ് ലിബറൽ ആർട്‌സിൽ വിദ്യാഭ്യാസം നേടി. ന്യുയോർക്കിലെ ഹൻടർ കോളേജിൽ നിന്ന് സോഷ്യൽ സൈക്കോളജിയോടു കൂടിയ രാഷ്ട്രമീമാംസയിൽ ബിരുദം നേടി. എഴുത്തിലും സ്‌പോർടിസിലും തൽപരയായിരുന്നു.

## കുടുംബം

1972 ഡിസംബർ 24ന് സ്വകാര്യ ചടങ്ങിൽ വെച്ച് അലിയയുടെ ഹുസൈൻ രാജാവുമായുള്ള വിവാഹം നടന്നു. ഇതോടെ, അലിയാ അൽ ഹുസൈൻ രാജ്ഞിയയായി അറിയപ്പെട്ടു. രണ്ടു മക്കളുണ്ട്. ഹയാ രാജകുമാരിയും അലി രാജകുമാരനും. കൂടാതെ, അഞ്ചു വയസ്സുകാരനായ അബിർ എന്ന ഒരു ഫലസ്തീനി ബാലികയെ ഇവർ ദത്തെടുത്തു വളർത്തിയിരുന്നു. അമ്മാൻ എയർപോർട്ടിന് സമീപത്തെ ഫലസ്ഥീനി അഭയാർത്ഥി ക്യാംപിൽ  നടന്ന വിമാന അപകടത്തിൽ മാതാവ് മരണപ്പെട്ട കുട്ടിയായിരുന്നു അബിർ. 
## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
വർഗ്ഗം:ജോർദാനിലെ രാജ്ഞിമാർ
ശ്രദ്ധ (ചലച്ചിത്രം)

2000ൽ ടി. ദാമോദരൻ എഴുതിയ തിരക്കഥ ഐ.വി. ശശി സംവിധാനം ചെയ്ത ചലച്ചിത്രമാണ് ***ശ്രദ്ധ***. മോഹൻലാൽ,ശോഭന,അഭിരാമി,ജഗതി ശ്രീകുമാർ തുടങ്ങിയവർ അഭിനയിച്ചിരിക്കുന്നു. ഭരദ്വാജിന്റെതാണ് സംഗീതം. . ഈ ചിത്രം പിന്നീട് തമിഴിൽ **ധൂൾ പോലീസ്**എന്നപെരിൽ മൊഴിമാറ്റം നടത്തി പുറത്തിറക്കി.  

## കഥാവസ്തു
ആന്റി റ്റെററിസ്റ്റ് സ്ക്വാഡിലെ പോലീസുകാരനായ ഗംഗാപ്രസാദ് (മോഹൻലാൽ) അയാളൂടെ ഭാര്യ സുമ (ശോഭന) അവരുടെ കുട്ടി എന്നിവരെ ചുറ്റിപ്പറ്റിയാണ് ഈ ചലച്ചിത്രം. 

## സ്റ്റാർ ലൈൻ

## പാട്ടരങ്ങ്
ഗിരീഷ് പുത്തഞ്ചേരി രചനയും  ഭരദ്വാജ് സംഗീതവും  നൽകിയ ഗാനങ്ങളാണ് ഈ ചിത്രത്തിലുള്ളത്.  

	

## അവലംബം

## പുറംകണ്ണികൾ
* 
* Malayalachalachithram.com
* Malayalasangeetham.com 
## ചിത്രം കാണൂക
ശ്രദ്ധ 2000

വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
നക്ബ ദിനം

പലസ്തീനിലെ ജൂതകുടിയേറ്റത്തെത്തുടർന്ന് ഇസ്രയേൽ രൂപീകരിക്കപ്പെട്ടതിന്റെ ദുരന്തസ്മരണയായി അറബ് വംശജർ മെയ് 15 ന് **നക്ബ ദിനം** (Arabic: يوم النكبة *Yawm an-Nakba*, meaning "ദുരന്തദിവസം") ആചരിച്ചുവരുന്നു. ഇസ്രയേലിന്റെ സ്വാതന്ത്ര്യദിനത്തിന്റെ പിറ്റേദിവസമാണ് സാധാരണയായി നക്ബ ആചരിക്കുന്നത്. 1948ലെ ഇസ്രയേൽ പ്രഖ്യാപനത്തിന്റെ ഫലമായി പലസ്തീൻ ജനതയുടെ പലായനത്തെ അനുസ്മരിച്ചുകൊണ്ടാണ് നക്ബ നടക്കുന്നത്. 1998ൽ യാസർ അറഫാത്ത് ഔദ്യോഗികമായ നക്ബ ആചരണം ഉദ്ഘാടനം ചെയ്തു.
## വിവരണം
1948ലെ പലസ്തീൻ യുദ്ധത്തെത്തുടർന്ന് ഏഴ് ലക്ഷത്തോളം സിവിലിയന്മാർ പുറത്താക്കപ്പെടുകയും നൂറുകണക്കിന് ഗ്രാമങ്ങൾ തകർക്കപ്പെടുകയുമുണ്ടായി.
1948-ൽ ആരംഭിച്ച അഭയാർത്ഥി പ്രവാഹത്തിന്റെ ഫലമായി നിലവിൽ 50 ലക്ഷത്തോളം പലസ്തീനികൾ ജോർദാൻ, സിറിയ, ലെബനാൻ, പടിഞ്ഞാറേക്കര, ഗസ്സ തുടങ്ങിയ സ്ഥലങ്ങളിലാണ് ഉള്ളത്. ഈ ദുരന്തത്തെയാണ് നക്ബ എന്ന പേരിൽ അനുസ്മരിക്കപ്പെടുന്നത്.

1948ലെ സംഭവവികാസങ്ങളെക്കുറിച്ച് എഴുതിയ കോൺസ്റ്റന്റയിൻ സൂറിക് ആണ് നക്ബ എന്ന പ്രയോഗം നടത്തുന്നത്.
## അവലംബം

വർഗ്ഗം:പലസ്തീൻ
വീ, ഓർ അവർ നേഷൻഹുഡ് ഡിഫൈൻഡ്

*ഗുരുജി* എന്നറിയപ്പെടുന്ന എം.എസ്. ഗോൾവാൾക്കർ രചിച്ച വിവാദപരമായ രണ്ട് പുസ്തകങ്ങളിൽ ഒന്നാണ് ***വീ, ഓർ അവർ നേഷൻഹുഡ് ഡിഫൈൻഡ്***. രാഷ്ട്രീയ സ്വയംസേവക് സംഘിന്റെ(ആർ.എസ്.എസ്.) രണ്ടാമത് സർസംഘ്‌ചാലക് (പരമോന്നത നേതാവ്) ആയിരുന്നു ഇദ്ദേഹം. 1939-ലാണ് ഈ ഗ്രന്ഥം പ്രസിദ്ധീകരിക്കപ്പെട്ടത്. ഷോൺ കറൺ എന്ന പണ്ഡിതൻ താൻ രചിച്ച *[[Militant Hinduism in Indian Politics: A Study of the RSS|മിലിറ്റന്റ് ഹിന്ദുയിസം ഇൻ ഇന്ത്യൻ പൊളിറ്റിക്സ്: എ സ്റ്റഡി ഓഫ് ദ ആർ.എസ്.എസ്.]]* എന്ന കൃതിയിൽ ഈ ഗ്രന്ഥം ആർ.എസ്.എസ്. സംഘടനയുടെ "ബൈബിൾ" ആണെന്നാണ് വിശേഷിപ്പിക്കുന്നത്.

## രചന
2006-ൽ ആർ.എസ്.എസ്. ഔദ്യോഗികമായി ഈ ഗ്രന്ഥത്തെ തള്ളിപ്പറഞ്ഞു. "പക്വതയെത്തിയ കാലത്തെ ഗുരുജിയുടെയോ ആർ.എസ്.എസ്സിന്റെയോ കാഴ്ച്ചപ്പാടുകളെ ഈ പുസ്തകം പ്രതിനിധീകരിക്കുന്നില്ല" എന്നായിരുന്നു ആർ.എസ്.എസ്സിന്റെ വിശദീകരണം. 2006-ൽ ഡൽഹി സർവ്വകലാശാലയുടെ ലക്ചറർ രാകേഷ് സിൻഹ രചിച്ച് ആർ.എസ്.എസ്. ഔദ്യോഗികമായി പ്രകാശനം ചെയ്ത ബുക്ക്‌ലെറ്റിൽ "ഇത് തന്റെ കാഴ്ച്ചപ്പാടുകളല്ലെന്നും ജി.ഡി. സവർക്കറുടെ രാഷ്ട്ര മീമാംസ എന്ന ഗ്രന്ഥത്തിന്റെ ചുരുക്കിയ രൂപമാണെന്നും" തന്റെ ജീവിതകാലത്ത് ഗോൾവാൽക്കർ വെളിപ്പെടുത്തിയിരുന്നു എന്ന് അവകാളപ്പെടുന്നു. പക്ഷേ  *ദ ആർ.എസ്.എസ്. ആൻഡ് ദ ബി.ജെ.പി.: എ ഡിവിഷൻ ഓഫ് ലേബർ* എന്ന കൃതിയിൽ എ.ജി. നൂറാനി വീ, ഓർ അവർ നേഷൻഹുഡ് ഡിഫൈൻഡ് എന്ന പുസ്തകത്തെ കയ്യൊഴിയാനായി ആർ.എസ്.എസ്. മുന്നോട്ടുവയ്ക്കുന്ന വാദങ്ങൾ കളവാണെന്നും ഈ കൃതിയിലെ “കഠിനമായ സത്യസന്ഥതയാണ്“ യഥാർത്ഥ കാരണമെന്നും അവകാശപ്പെടുന്നു. ആർ.എസ്.എസ്. നേതാക്കളായ രാജേന്ദ്ര സിങ്, ഭാവ്‌റാവു ദേവരസ് എന്നിവർ 1978-ൽ ഈ ഗ്രന്ഥത്തിന്റെ കർതൃത്ത്വത്തെപ്പറ്റി ഔദ്യോഗികമായി അഭിപ്രായപ്രകടനം നടത്തിയിരുന്നു. "ഇന്ത്യ ചരിത്രപരമായി ഓർമയ്ക്കപ്പുറത്തുള്ള കാലം മുതലേ ഒരു ഹിന്ദു രാജ്യമായിരുന്നു എന്ന ആശയം പ്രചരിപ്പിക്കുന്നതിന് ശാസ്ത്രീയാടിത്തറ നൽകുക എന്ന ലക്ഷ്യത്തോടെയാണ് എം.എസ്. ഗോൾവാൾക്കർ *വീ, ഓർ അവർ നേഷൻഹുഡ് ഡിഫൈൻഡ്* എന്ന കൃതി രചിച്ചത്" എന്നാണ് ഇവർ പ്രസ്താവിക്കുകയുണ്ടായത്.

## നാസികളോടുള്ള പിന്തുണ
1930-കളിൽ ജർമ്മനിയിൽ ജൂതന്മാർക്കെതിരായി നടന്ന നാസി അതിക്രമങ്ങളെ ഈ കൃതിയിൽ ഗോൾവാൾക്കർ പിന്തുണയ്ക്കുന്നു.  ഗോൾവാൾക്കറിന്റെ നിരീക്ഷണം: 

## ഇവയും കാണുക

* ബഞ്ച് ഓഫ് തോട്ട്സ്

## അവലംബം
ദി അഡ്‌വെഞ്ചഴ്‌സ് ഓഫ് ഷെർലക് ഹോംസ്

സർ ആർ‍തർ കോനാൻ ഡോയൽ രചിച്ച പന്ത്രണ്ട് ഷെർലൿഹോംസ് ചെറുകഥകളുടെ സമാഹാരമാണ് **ദി അഡ്‍വെഞ്ചേഴ്സ് ഓഫ് ഷെർലക് ഹോംസ്**. 1892 ഒക്ടോബർ 14നാണ് ഇത് പ്രസിദ്ധീകരിച്ചത്. 1891 ജൂണിനും 1892 ജൂലൈക്കൂം ഇടയിൽ ദി സ്ട്രാന്റ് മാഗസിനിൽ ഈ ചെറുകഥകൾ ഖണ്ഡശരൂപത്തിൽ പ്രസിദ്ധീകരിച്ചിട്ടുണ്ട്. ഈ കഥകൾ ശരിയായ കാലക്രമത്തിലല്ല പ്രസിദ്ധീകരിച്ചിട്ടുള്ളത്. ഈ കഥകളിലെല്ലാം പൊതുവായുള്ള കഥാപാത്രങ്ങൾ ഷെർലക് ഹോംസും ഡോക്ടർ വാട്സണും സ്ക്കോട്‍ലന്റ്‍ യാർഡ് പോലീസ് സേനയിലെ അന്വേഷണോദ്യോഗസ്ഥരുമാണ്. ഡോ. വാട്സൺ കഥ വായനക്കാരോട് പറയുന്നതരത്തിലാണ് എല്ലാ കഥകളും എഴുതപ്പെട്ടിട്ടുള്ളത്. 

സാമൂഹ്യ അനീതികളെ പരിഹരിക്കുക എന്നതാണ് ഈ കഥകളിലെല്ലാം ഷെർലക്ഹോംസ് ചെയ്യുന്നത്. ഒരു പുതിയ കൂടുതൽ ന്യായപരമായ നീതിയാണ് ഹോംസ് ഈ കഥകളിലുടനീളം മുന്നോട്ടുവയ്ക്കുന്നത്. ഈ കഥകളെല്ലാം തന്നെ വളരെയധികം വായനക്കാരെ ആകർഷിക്കുകയും ദി സ്ട്രാന്റ് മാഗസിന്റെ പ്രചാരം വളരെയധികം വർദ്ധിപ്പിക്കുകയും ചെയ്തു. അതുകൊണ്ട് ഡോയലിന് അദ്ദേഹത്തിന്റെ അടുത്ത കഥാപരമ്പരക്ക് കൂടുതൽ പണം ആവശ്യപ്പെടാനും കഴിഞ്ഞു. ഈ കഥാസമാഹാരത്തിലെ ആദ്യ കഥയാണ് എ സ്കാന്റൽ ഇൻ ബൊഹീമിയ. ഈ കഥയിലാണ് ഐറിൻ ആഡ്‍ലർ എന്ന കഥാപാത്രം പ്രത്യക്ഷപ്പെടുന്നത്.ഈ കഥയിൽ മാത്രമാണ് ഈ കഥാപാത്രം കടന്നുവരുന്നത്. ആധുനിക ഷെർലക്ഹോംസ് കഥകളിലെല്ലാം ആഡ്‍ലർ ഒരു പ്രധാന നായിക കഥാപാത്രമായി പ്രത്യക്ഷപ്പെടുന്നുണ്ട്. ഷെർലക് ഹോംസിന്റെ പ്രണയിനിയെന്ന തരത്തിൽ അവതരിപ്പിക്കപ്പെട്ട ഏക കഥാപാത്രവും ഇതാണ്. ഈ കഥാസമാഹാരത്തിലെ നാല് കഥകൾ ഡോയൽ തന്റെ എല്ലാക്കാലത്തെയും ഇഷ്ടകഥകളുടെ ഗണത്തിൽ ഉൾപ്പെടുത്തിയിട്ടുണ്ട്. "ദി അഡ്‍വെഞ്ചേഴ്സ് ഓഫ് സ്പെക്കിൾഡ് ബാന്റ്" ആണ് അദ്ദേഹത്തിന്റെ ഏറ്റവും ഇഷ്ടപ്പെട്ട കഥയായി പറയപ്പെടുന്നത്.

മലയാളത്തിലും ഈ കഥകൾ പരിഭാഷപ്പെടുത്തിയിട്ടുണ്ട്. 
 

## അവലംബങ്ങൾ

## Bibliography
* 

## പുറത്തേക്കുള്ള കണ്ണികൾ
* 
*
* 
* 
* The Adventures of Sherlock Holmes at Outlaws Old Time Radio Corner
വി.രാജഗോപാൽ

മാതൃഭൂമി കോഴിക്കോട് യൂണിറ്റിൽനിന്നു ഡപ്യൂട്ടി എഡിറ്ററായി വിരമിച്ച വി.രാജഗോപാൽ(1951-2015) തുടർച്ചയായി അഞ്ച് ഒളിമ്പിക്‌സ് മത്സരങ്ങൾ റിപ്പോർട്ട് ചെയ്ത ഏക മലയാളിയാണ്. 43 വർഷം പത്രപ്രവർത്തനത്തിലേർപ്പെട്ടിട്ടുണ്ട്. ശ്രദ്ധേയനായ രാഷ്ട്രീയ ലേഖകൻ കൂടിയായ രാജഗോപാൽ ഏറ്റവുമധികം വിദേശരാജ്യങ്ങൾ സന്ദർശിച്ച പത്രപ്രവർത്തകരിൽ ഒരാളാണ്. മൂന്നു ഗ്രന്ഥങ്ങൾ രചിച്ചിട്ടുണ്ട്.

**സംഘടനാരംഗത്ത്**

കെ.എസ്.യു.വിന്റെ സജീവപ്രവർത്തകനായിരുന്നു ഹൈസ്‌കൂൾ-കോളേജ് പഠനകാലത്ത്. അറിയപ്പെടുന്ന യുവജനനേതാവായി വളർന്നു. 1973-74 കാലത്ത് കലിക്കറ്റ് യൂനിവേഴ്‌സിറ്റി വിദ്യാർത്ഥി യൂനിയൻ സെക്രട്ടറിയും അടുത്ത വർഷം ചെയർമാനുമായിരുന്നു. രാജഗോപാൽ ചെയർമാനായിരിക്കെ യൂനി.യൂനിയൻ വിദ്യാർത്ഥികൾക്കായി പീച്ചിയിൽ സംഘടിപ്പിച്ച സർഗസംവാദം എന്ന സാഹിത്യക്യാമ്പ് അതിനു മുമ്പോ ശേഷമോ നടന്നിട്ടില്ലാത്ത ഒരു സാഹിത്യസംവാദമായിരുന്നു. മലയാളത്തിലെ ഏതാണ്ട് മുഴുവൻ യുവ സാഹിത്യകാരന്മാരും ക്യാമ്പിൽ പങ്കെടുത്തു. 1975-ൽ അടിയന്തരാവസ്ഥയോടെ രാഷ്ട്രീയപ്രവർത്തനത്തിൽനിന്നു പിൻവാങ്ങി മുഴുവൻ സമയ പത്രപ്രവർത്തകനായി.  
 
**പത്രപ്രവർത്തകൻ**

കോളേജ് വിദ്യാർത്ഥിയായിരിക്കെ പാർട് ടൈം ലേഖകനായി മാതൃഭൂമിയിൽ പ്രവർത്തനം തുടങ്ങിയിരുന്നു. 1978-ൽ സ്റ്റാഫ് ലേഖകനായി. 1994-ൽ എക്‌സിക്യൂട്ടീവ് എഡിറ്റർസ്ഥാനം വരെ ഉയർന്നു. വിരമിക്കുമ്പോൾ ഇൻഫർമേഷൻ ആന്റ് റിസർച്ച് സെല്ലിന്റെ ഡപ്യൂട്ടി എഡിറ്ററായിരുന്നു. മാതൃഭൂമി വാരാന്തപ്പതിപ്പിന്റെ ചുമതല വഹിച്ചിട്ടുള്ള രാജഗോപാൽ സ്‌പോർട്‌സ് മാഗസീൻ ഉൾപ്പെടെ പല പ്രസിദ്ധീകരണങ്ങളും തുടങ്ങുന്നതിൽ നല്ല പങ്കു വഹിച്ചിട്ടുണ്ട്. 

**സ്‌പോർട്‌സ് ലേഖകൻ, സംഘാടകൻ**

1980-ൽ മോസ്‌കോ ഒളിംബിക്‌സ് റിപ്പോർട്ട് ചെയ്യാൻ രാജഗോപാൽ നിയോഗിക്കപ്പെട്ടു. അതിനു മുമ്പ് ഒരു മലയാളപത്രവും ഒളിമ്പിക്‌സിന് ലേഖകനെ അയച്ചിട്ടില്ല. തുടർന്ന് ലോസ് ആഞ്ചലസ് (1984), സോൾ(1988), ബാർസലോണ(1992), അറ്റ്‌ലാന്റ(1996) എന്നീ ഒളിമ്പിക്‌സുകളും ന്യൂഡൽഹി (1982), ബെയ്ജിങ്ങ്(1990), ഹിരോഷിമ(1994), ബാംങ്കോക്ക് (1998)എന്നീ ഏഷ്യൻ ഗെയിംസ് മത്സരങ്ങളും റിപ്പോർട്ട് ചെയ്തു. 1998-ലെ ലോക ചെസ്സ് ഫൈനൽ ഉൾപ്പെടെ പല മറ്റു മത്സരങ്ങളും റിപ്പോർട്ട് ചെയ്തിട്ടുണ്ട്. തൊഴിൽപരവും ഔദ്യോഗികവുമായ ആവശ്യങ്ങൾക്കായി പഴയ സോവിയറ്റ് യൂണിയൻ, പോളണ്ട്, ബൾഗേറിയ, സ്വിറ്റ്‌സർലാണ്ട്, ബ്രിട്ടൻ, ജർമ്മനി, ഫ്രാൻസ്, അമേരിക്ക, ജപ്പാൻ, തായ്‌ലാൻഡ്, ഹോങ്കോങ്, സിംഗപ്പൂർ, മലേഷ്യ, ദക്ഷിണ കൊറിയ, ഫിലിപ്പീൻസ്, ഇന്തോനേഷ്യ, ചൈന, സ്‌പെയിൻ, ഒമാൻ, ഇറാൻ, ബഹ്‌റൈൻ തുടങ്ങിയ രാജ്യങ്ങളിൽ പര്യടനം നടത്തിയിട്ടുണ്ട്. 

*ഒളിമ്പ്യൻ* എന്ന തൂലികാനാമത്തിൽ അദ്ദേഹം ദീർഘകാലം മാതൃഭൂമി യിൽ സ്‌പോർട്‌സ് പംക്തി എഴുതി. മികച്ച സ്‌പോർട്‌സ് ലേഖകനുള്ള നിരവധി അവാർഡുകൾ കരസ്ഥമാക്കി. 2001 മുതൽ  നിർണയത്തിനുള്ള ഇന്റർനാഷനൽ മീഡിയ സെലക്ഷൻ പാനലിൽ ഇന്ത്യയിൽനിന്നുള്ള അംഗമായിരുന്നിട്ടുണ്ട്.

**പുസ്തകങ്ങൾ**

സുവർണറാണി പി.ടി.ഉഷയുടെ സ്‌പോർട്‌സ് ജീവിതത്തെക്കുറിച്ചുള്ള ഒരേ ഒരു ഉഷ ആണ് ആദ്യ പുസ്തകം. പ്രധാനമന്ത്രി രാജീവ് ഗാന്ധിയാണ് ഇത് പ്രകാശനം ചെയ്തത്.  *പറയാത്ത യാത്രാമൊഴി*, *ഏഴാൾ ഏഴു വഴി*(ഓർമ്മകൾ) എന്നിവയാണ് മറ്റു രണ്ടു പുസ്തകങ്ങൾ. രാഷ്ട്രപതി കെ.ആർ.നാരായണൻ, മുഖ്യമന്ത്രി ഇ.കെ.നായനാർ, എഴുത്തുകാരൻ എം.പി.നാരായണപ്പിള്ള, മാതൃഭൂമി മാനേജിങ്ങ് ഡയറക്റ്റർമാരായിരുന്ന വി.എം.നായർ, എം.ജെ.കൃഷ്ണമോഹൻ, എഡിറ്റർ വി.കെ.മാധവൻകുട്ടി, വ്യവസായ പ്രമുഖനായിരുന്ന പി.വി.സാമി എന്നിവരുമായുള്ള സൗഹൃദത്തിന്റെ ഓർമ്മകൾ ആണ് *ഏഴാൾ ഏഴുവഴി*. 

കുടുംബം: ഭാര്യ റാണി. മക്കൾ നിഖിലും അഖിലും. 

2015 ജുലായി ഏഴിന് അന്തരിച്ചു.

വർഗ്ഗം:പത്രപ്രവർത്തകർ
വാഷിംഗ്ടൺ സ്മാരകം

അമേരിക്കൻ ഐക്യനാടുകളുടെ ആദ്യ പ്രസിണ്ടന്റായിരുന്ന ജോർജ് വാഷിംഗ്ടണിന്റെ സ്മരണാർത്ഥം, വാഷിങ്ടൺ, ഡി.സി.യിൽ നിർമിച്ചിരിക്കുന്ന ഒരു ബൃഹത് ഒബിലിസ്കാണ് **വാഷിംഗ്ടൺ സ്മാരകം** (ഇംഗ്ലീഷ്: **Washington Monument**) എന്ന് അറിയപ്പെടുന്നത്.  ലിങ്കൺ സ്മാരകത്തിനും, റിഫ്ലക്റ്റിംഗ് പൂളിനും കിഴക്കുദിക്കിലായാണ് ഇത് സ്ഥിതി ചെയ്യുന്നത്. മാർബിൾ, ഗ്രാനൈറ്റ്, നീലക്കൽ നയ്സ് എന്നിവ ഇതിന്റെ നിർമ്മാണത്തിൽ ഉപയോഗിച്ചിരിക്കുന്നു ലോകത്തിലെ ഏറ്റവും ഉയരമുള്ള കൽ നിർമ്മിതിയും, ഏറ്റവും ഉയരമുള്ള ഒബിലിസ്കും വാഷിംഗ്ടൺ സ്മാരകമാണ്. നാഷണൽ ജിയോഡെറ്റിക് സർവേയുടെ കണക്കു പ്രകാരം 554 അടി 7 11⁄32 ഇഞ്ചാണ് (169.046 മീ) സ്മാരകത്തിന്റെ ഉയരം.

1848ലാണ് സ്മാരകത്തിന്റെ നിർമ്മാണം ആരംഭിക്കുന്നത്. അമേരിക്കൻ ആഭ്യന്തരയുദ്ധം, ഫണ്ടുകളുടെ അഭാവം തുടങ്ങിയ കാരണങ്ങളാൽ 1854 മുതൽ  1877 വരെയുള്ള കാലയളവിൽ നിർമ്മാണപ്രവർത്തനങ്ങൾ  കാര്യമായി നടന്നിരുന്നില്ല. എന്നിരുന്നാലും 1884ഓടെ കൽ പണികൾ എല്ലാം പൂർത്തിയായിരുന്നു.  ഗോപുരത്തിന്റെ  ഉയരത്തിൽ (27% മുകളിൽ) വെച്ച് ഉപയോഗിച്ചിരിക്കുന്ന കല്ലുകളുടെ നിറത്തിൽ പ്രകടമായ വ്യത്യാസം കാണാൻ സാധിക്കും. നിർമ്മാണം നിറുത്തിവെച്ചതിനുശേഷം, നിർമ്മാണം പുനരാരംഭിച്ചപ്പോൾ ഉപയോഗിച്ച കല്ല് മറ്റൊരു സ്രോതസ്സിൽനിന്നായതിനാലായിരുന്നു ഇത് സംഭവിച്ചത്. 

2011 ലെ വിർജീനിയ ഭൂകമ്പത്തിലും അതേ വർഷം തന്നെയുണ്ടായ  ഐറീൻ ചുഴലിക്കൊടുങ്കാറ്റിലും  സ്മാരകത്തിന് കേടുപാടുകൾ സംഭവിച്ചിരുന്നു. തുടർന്ന് പുനഃരുദ്ധാരണപ്രവർത്തനങ്ങൾ പൂർത്തിയാകുന്നതുവരെ സ്മാരകത്തിലേക്ക് സന്ദർശകരെ അനുവധിച്ചിരുന്നില്ല. 32 മാസത്തെ അറ്റകുറ്റപണികൾക്ക് ശേഷം നാണ് സ്മാരകം സന്ദർശകർക്ക് തുറന്നുകൊടുത്തത്.

## അവലംബം

വർഗ്ഗം:അമേരിക്കയിലെ ചരിത്രസ്മാരകങ്ങൾ
നെല്ലിപ്പട

കേരളത്തിലെ ചിലപ്രദേശങ്ങളിൽ പണിയുന്ന കിണറുകളുടെ ഏറ്റവും അടിയിൽ സ്ഥാപിക്കുന്ന മരം കൊണ്ടുണ്ടാക്കിയ സംവിധാനമാണ് **നെല്ലിപ്പടി** അഥവാ **നെല്ലിപ്പട**. ഇത് **നെല്ലിപ്പലക** എന്നും അറിയപ്പെടുന്നു.നെല്ലിമരം കൊണ്ടാണ് വൃത്താകൃതിയിലുള്ള ഈ സംവിധാനം നിർമ്മിക്കുക. നെല്ലിക്കുറ്റികൾ കൊണ്ട് അടിച്ചുറപ്പിച്ച നെല്ലിപ്പടയ്ക്കുമുകളിലായിരിക്കും മറ്റു പടവുകൾ. വടക്കൻ മലബാറിൽ സാധാരണയായി കോൽ അളവിൽ ഓരോരോ പടവുകൾ ആണുണ്ടാകുക. ചെങ്കല്ലുകൊണ്ട് കെട്ടി മനോഹരമാക്കിയിരിക്കും കിണറുകൾ. നെല്ലിപ്പട ഉണ്ടായാൽ ഏതുകാലത്തും വെള്ളം ശുദ്ധമായിരിക്കും എന്നാണ് വിശ്വാസം

## ഭാഷാപ്രയോഗം
ക്ഷമയുടെ നെല്ലിപ്പട കാണുക എന്ന പ്രയോഗം മലയാള ഭാഷയിൽ നിലവിലുണ്ട്. ഏറ്റവും താഴെവരെ എത്തുക എന്നാണുദ്ദേശിക്കുന്നത്.
## അവലംബം

## പുറത്തേക്കുള്ള കണ്ണികൾ

വർഗ്ഗം:കിണറുകൾ
വർഗ്ഗം:കേരളീയ വാസ്തുവിദ്യ
ഗ്രാൻഡേ സെർട്ടാവോ വെരെഡാസ് ദേശീയോദ്യാനം

**ഗ്രാൻഡേ സെർട്ടാവോ വെരെഡാസ് ദേശീയോദ്യാനം** (പോർച്ചുഗീസ്: *Parque Nacional Grande Sertão Veredas*) ബ്രസീലിലെ മിനാസ് ഗെറൈസ്, ബാഹിയ എന്നീ സംസ്ഥാനങ്ങളുടെ അതിർത്തിയിൽ സ്ഥിതിചെയ്യുന്ന ഒരു ദേശീയോദ്യാനമാണ്.

## സ്ഥാനം
ഗ്രാൻഡേ സെർട്ടാവോ വെരെഡാസ് ദേശീയോദ്യാനം സെറാഡോ ബമോമിലാണ് നിലനിൽക്കുന്നത്. ഈ ഉദ്യാനത്തിൻറെ പ്രാദേശികവിസ്തീർണ്ണം 230,853 ഹെക്ടറാണ് (570,450 ഏക്കർ) ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ് ഇതിൻറ ഭരണച്ചുമതല. സർക്കാർ ഉത്തരവ് നമ്പർ nº 97.658, അതിനുശേഷം 2004 മെയ് 21 ലെ പുതുക്കിയ ഉത്തരവ് എന്നിവ അനുസരിച്ച് 1989 ഏപ്രിൽ 12 നാണ് ഈ ദേശീയോദ്യാനം രൂപീകരിക്കപ്പെട്ടത്.  ഫൊർമോസോ, മിനാസ് ഗെറൈസ് എന്നീ മുനിസിപ്പാലിറ്റികളിലാണ് ഈ ദേശീയോദ്യാനം സ്ഥിതിചെയ്യുന്നത്.  സമുദ്രനിരപ്പിൽനിന്നുള്ള ഉയരം 660 മുതൽ 900 മീറ്റർ (2,170 മുതൽ 2,950 അടി) വരെയായി വ്യത്യാസപ്പെട്ടിരിക്കുന്നു. ശരാശരി വാർഷികമഴ  1,400 മില്ലീമീറ്ററാണ് (55 ഇഞ്ച്). താപനില 16 മുതൽ 37 °C വരെയും (61 മുതൽ 99 ° F) ശരാശരി താപനില 23°C (73° F) വരെയാണ്.ഈ ദേശീയോദ്യാനത്തിൽ സാവന്ന, സെറാഡോ, ഇടതിങ്ങിയ സെറാഡോ തരങ്ങളിലുള്ള  വനങ്ങളാണ്. വലിയ നദികളും ഒക്സ്ബോ  ഇനത്തിലുള്ള വലിയ തടാകങ്ങളും രൂപപ്പെടുവാൻ പറ്റിയതരത്തിലുള്ള വിശാലമായ നീർച്ചാലുകൾ ഈ ഉദ്യാനത്തിൽ ഉൾക്കൊള്ളുന്നു. ഈ ഭൂപ്രദേശം സാവന്നാ സസ്യജാലങ്ങളാൽ ആവൃതമായ വിശാലമായ മണൽക്കല്ലുകളടങ്ങിയ പീഠഭൂമികളും അരുവികൾ നിലനിൽക്കുന്ന താഴ്ന്ന  ജലനിര്ഗ്ഗമന പ്രദേശങ്ങളുള്ളതുമാണ്. ഈ ദേശീയോദ്യാനത്തിൽ കരിൻഹാൻഹ നദിയുടെ ഉയർന്ന തടത്തിൻറെ ഭൂരിഭാഗവും പോഷകനദികളായ ഇറ്റഗ്വാറി, മറ്റോ ഗ്രാൻഡേ, പ്രെറ്റോ, കനബ്രാവാ എന്നിവയുടെ ഉപതടങ്ങളുമടങ്ങിയതാണ്.

## സംരക്ഷണം
ഈ ദേശീയോദ്യാനം IUCN സംരക്ഷിത മേഖല വിഭാഗം II (ദേശീയ ഉദ്യാനം) ൽ ഉൾപ്പെടുന്നു. ഒരു ദേശീയോദ്യാനമെന്ന  നിലയിൽ, വലിയ പാരിസ്ഥിതിക പ്രസക്തിയും പ്രകൃതി സൗന്ദര്യവുമടങ്ങിയ പ്രകൃതിദത്ത ജൈവവ്യവസ്ഥയെ സംരക്ഷിക്കുക, ശാസ്ത്ര ഗവേഷണങ്ങൾ സുസാധ്യമാക്കുക, എക്കോടൂറിസത്തെ പരിപോഷിപ്പിക്കുക തുടങ്ങിയ  അടിസ്ഥാന ലക്ഷ്യങ്ങളാണുള്ളത്. ജോവോ ഗ്വിമാറായെസ് രചിച്ച നോവലായ "ദ ഡെവിൾ ടു പേ ഇൻ ദ ബാക്ൿലാൻറ്സ്" (പോർച്ചുഗീസ്, *Grande Sertão: Veredas*) എന്ന നോവലിൽ വിവരിച്ചിരിക്കുന്ന അരുവികളും ഭൂപ്രകൃതിയുമടങ്ങിയ സാവോ ഫ്രാൻസിസ്കോ നദിയുടെ ഒരു  പ്രധാന പോഷകനദിയായ കാരിൻഹാൻഹ നദീതടം സംരക്ഷിക്കുകയന്നതോടൊപ്പം സെറാഡോയിലെ തനതു സസ്യജന്തു ജാലങ്ങളെയും സംരക്ഷിക്കുകയെന്നതും ഈ ദേശീയോദ്യാനത്തിൻറെ രൂപീകരണ ലക്ഷ്യങ്ങളിൽപ്പെടുന്നു.

ഇവിടെ കാണപ്പെടുന്ന സംരക്ഷിത ജീവികളിൽ മാൻഡ് വൂൾഫ് (*Chrysocyon brachyurus*), ജഗ്വാർ(*Panthera onca*), കൊഗാർ (*Puma concolor*), ഓസിലറ്റ് (*Leopardus pardalis*), കൊലോകോളോ (*Leopardus colocolo*), ബ്രസീലിയൻ മെർഗൻസെർ (ഒരു തരം താറാവ്) (*Mergus octosetaceus*), ചതുപ്പു മാൻ (*Blastocerus dichotomus*), ഭീമൻ ഉറുമ്പുതീനി (*Myrmecophaga tridactyla*), ഭീമൻ അർമഡില്ലോ (*Priodontes maximus*), ബ്രസീലിയൻ ത്രീ-ബാൻറഡ് അർമഡില്ലോ (*Tolypeutes tricinctus*) ഔൾസ് സ്പൈനി റാറ്റ് (*Carterodon sulcidens*) എന്നിവ ഉൾപ്പെടുന്നു.
## ചിത്രശാല

File:Grande Sertao Veredas 2.jpg
File:Grande Sertao Veredas 3.jpg
File:Veredas.jpg


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
പ്രൊഫസർ മൊറിയാർട്ടി

സർ ആർതർ കോനാൻ ഡോയൽ രചിച്ച ഷെർലക് ഹോംസ് കുറ്റാന്വേഷണ പരമ്പരയിലെ ഒരു കഥാപാത്രമാണ് **പ്രൊഫസർ ജെയിംസ് മൊറിയാർട്ടി**. "കുറ്റങ്ങളുടെ [നെപ്പോളിയൻ]" എന്നാണ് ഹോംസ് മൊറിയാർട്ടിയെ വിശേഷിപ്പിക്കുന്നത്. സ്ക്കോട്ലാന്റ് യാർഡിൽനിന്നാണ് ഈ പ്രയോഗം കോനാൻ ഡോയലിന് ലഭിച്ചത്.  ആദം വർത്ത് എന്ന സമർത്ഥനായ കുറ്റവാളിയുടെ ചരിത്രം അടിസ്ഥാനപ്പെടുത്തിയാണ് കോനാൻ ഡോയൽ പ്രൊഫസർ മൊറിയാർട്ടി എന്ന കഥാപാത്രം രൂപപ്പെടുത്തിയത്. ഷെർലക് ഹോംസ് എന്ന കഥാപാത്രത്തിനെ കൊല്ലാനായിട്ടുള്ള ഒരു കഥാപാത്രമായാണ് പ്രൊഫസർ മൊറിയാർട്ടിയെ കോനാൻ ഡോയൽ അവതരിപ്പിക്കുന്നത്. രണ്ട് ഹോംസ് കഥകളിൽ മാത്രമാണ് മൊറിയാർട്ടി പ്രത്യക്ഷപ്പെടുന്നത്. മൊറിയാർട്ടിക്ക് ഈ കഥകളിലെല്ലാം വളരെ പ്രാധാന്യവും പ്രധാന പ്രതിനായകവേഷവും ഡോയൽ കൊടുത്തിട്ടുണ്ട്. ഹോംസിന്റെ പ്രധാന എതിരാളിയായാണ് മൊറിയാർട്ടി പ്രത്യക്ഷപ്പെടുന്നത്. ദി ഫൈനൽ പ്രോബ്ലം എന്ന കഥ പ്രധാനമായും ഹോംസും പ്രൊഫസർ മൊറിയാർട്ടിയും തമ്മിലുള്ള സംഘർഷവും മൊറിയാർട്ടിയുടെയും ഹോംസിന്റെയും അന്ത്യവുമാണ് വിവരിക്കുന്നത്.

## References

## പുറത്തേക്കുള്ള കണ്ണികൾ
* The Final Problem
* The Valley of Fear
* Sherlock Holmes Public Library
* 
* Unknown parameter &#x7C;coauthors= ignored (സഹായം) വർഗ്ഗം:Pages with citations using unsupported parameters

വർഗ്ഗം: ഷെർലക് ഹോംസ് കഥാപാത്രങ്ങൾ
സെബാസ്റ്റ്യൻ മോറാൻ

സർ ആർതർ കോനാൻ ഡോയൽ എഴുതിയ ഷെർലക് ഹോംസ് പരമ്പരയിലെ ഒരു കഥാപാത്രമാണ് **കേണൽ സെബാസ്റ്റ്യൻ മോറാൻ**. "ദി അഡ്വെഞ്ചർ ഓഫ് ദി എംറ്റി ഹൗസ്" എന്ന കഥയിലാണ് മോറാൻ ആദ്യമായി പ്രത്യക്ഷപ്പെടുന്നത്. "ലണ്ടനിലെ രണ്ടാമത്തെ അപകടകാരിയായ മനുഷ്യൻ" എന്നാണ് ഹോംസ് ഇദ്ദേഹത്തെപ്പറ്റി പരാമർശിച്ചിട്ടുള്ളത്. ഒന്നാമൻ മോറാന്റെ മുതലാളിയായ സാക്ഷാൽ പ്രൊഫസർ മൊറിയാർട്ടിയാണ്. 
## References

വർഗ്ഗം:ഷെർലക് ഹോംസ് കഥാപാത്രങ്ങൾ
ഇൻസ്പെക്ടർ ലെസ്ട്രേഡ്

സർ ആർതർ കോനാൻ ഡോയൽ രചിച്ച ഷെർലക് ഹോംസ് കഥകളിൽ പ്രത്യക്ഷപ്പെടുന്ന സ്കോട്ലന്റ് യാർഡിലെ പോലീസ് ഉദ്യോഗസ്ഥനാണ് **ഇൻസ്പെക്ടർ ജി ലെസ്ട്രേഡ്**. കോനാൻ ഡോയലിന്റെ  എഡിൻബറോ യൂണിവേഴ്സിറ്റി ദിനങ്ങളിൽ അവിടെയുണ്ടായിരുന്നു ജോസഫ് അലക്സാണ്ട്രെ ലെസ്ട്രേഡ് (സെന്റ് ലൂസിയൻ മെഡിക്കൽ വിദ്യാർത്ഥി) ന്റെ പേരാണ് ഈ കഥാപാത്രത്തിന് ഉപയോഗിച്ചത്. "ദി അഡ്വെഞ്ചേഴ്സ് ഓഫ് ദി കാർഡ്ബോർഡ് ബോക്സ്" എന്ന കഥയിൽ ജി എന്ന പേരിലായാണ് ലെസ്ട്രേഡിന്റെ ആദ്യ അവതരണം. "പരുക്കൻ മുഖമുള്ള ഇരുണ്ട കണ്ണുകളുള്ള ഉയരം കുറഞ്ഞ മനുഷ്യൻ" എന്നാണ് ലെസ്ട്രേഡിന്റെ ആദ്യ വിവരണം. 

## Appearances in canon

## ഇതും കാണുക
* Inspector Hopkins
* List of Sherlock Holmes inspectors

## References

## ബിബ്ലിയോഗ്രാഫി
* "Starring Sherlock Holmes" David Stuart Davies; Titan Books, 2001

## പുറത്തേക്കുള്ള കണ്ണികൾ
*
രിഫാഇയ്യ

ഇസ്ലാമിലെ ആധ്യാത്മിക വാദികളായ  സൂഫികളുടെ സാധക മാർഗ്ഗങ്ങളിൽ പ്രമുഖമായ സരണിയാണ് **രിഫാഇയ്യ**.  ഇറാഖിലെ വാസിഥിൽ ജീവിച്ചിരുന്ന പ്രമുഖ സൂഫി നേതാവ് ശൈഖ് അഹമ്മദ് അൽ രിഫായി (1119-1182) ആണ് രിഫാഇയ്യ സരണി സ്ഥാപകൻ.
 
ലോകത്തേറെ പ്രചാരമുള്ള പ്രധാന സൂഫി സരണികളിലൊന്നായാണ് രിഫാഇയ്യ ത്വരീഖത്ത് വിലയിരുത്തപ്പെടുന്നത്. ഇറാഖ്, ഈജിപ്ത്, തുർക്കി സിറിയ , മധേഷ്യ ദക്ഷിണേഷ്യ എന്നിവിടങ്ങളിൽ ഏറെ പ്രചാരമുള്ള മാർഗ്ഗമാണ്. ഇന്ത്യയിൽ കേരളം, തമിഴ്നാട്, കര്ണാടക, ഹൈദരാബാദ് എന്നിവിടങ്ങളിലും ഈ സരണി പ്രചാരം നേടിയിരുന്നു. രിഫാഇയ്യ സൂഫി യോഗികൾ  ഇസ്ലാമിക മത പ്രചാരണം ലക്ഷ്യമാക്കി ഇവിടങ്ങളിൽ എത്തുകയും അത് വഴി പ്രചാരം സിദ്ധിക്കുകയുമായിരുന്നു. കണ്ണൂരിലെ ശൈഖ് മുഹമ്മദ് ഖാസിം രിഫാഇ , കളമശ്ശേരിയിലെ ശൈഖ് സയ്യിദ്  ഹാമിദ് രിഫാഇ,  കോഴിക്കോട് ശൈഖ് റാഫി രിഫാഇ എന്നിവർ കേരളത്തിലെ രിഫാഇയ്യ  സന്യാസികളിൽ  പ്രമുഖരാണ്. 

രിഫാഇ ആചാര്യരെ പ്രകീർത്തിച്ചുള്ള   പക്ഷിപ്പാട്ട് ,  മാലപ്പാട്ട് എന്നിവ  അറബിയിലും, അറബി മലയാള ഭാഷകളിലും കേരളത്തിൽ പ്രചാരത്തിലുണ്ട് . രിഫാഇയ്യ സൂഫികളുടെ അനുഷ്ഠാനമായ രിഫാഇയ്യ റാത്തീബ് എന്ന കുത്ത് റാത്തീബ് ആദ്യകാലങ്ങളിൽ കേരള മുസ്ലിം ഭവനങ്ങളിലെ ഒഴിച്ച് കൂടാനാവാത്ത കർമ്മങ്ങളിലൊന്നായിരുന്നു. എന്നാൽ ഇത്തരം ആചാരങ്ങൾ കാലക്രമേണ മലയാള കരയിൽ നാമമാത്രമായി മാറി. സൂഫികളുടെ അഭാവം  മൂലമാണ്  രിഫാഇയ്യ അനുഷ്‌ഠാനങ്ങൾ അന്യം നിൽക്കാൻ കാരണമെന്ന് പറയാറുണ്ടെങ്കിലും തൊള്ളായിരത്തി നാൽപതുകൾക്കു ശേഷം കേരളത്തിൽ രൂപം പൂണ്ട പുരോഗമന മുസ്ലിം സംഘടനകളുടെ എതിർപ്പും ബോധവൽക്കരണവുമാണ് ഇത്തരം കാര്യങ്ങൾക്കു പ്രചാരം കുറയാനുള്ള യഥാർത്ഥ കാരണമായി കരുതപ്പെടുന്നത്.   
 
## പുറത്തേക്കുള്ള കണ്ണികൾ

 
## അവലംബം

വർഗ്ഗം:സൂഫിമാർഗ്ഗം
മാന്ത്രികപ്പൂച്ച

വൈക്കം മുഹമ്മദ് ബഷീർ രചിച്ച ലഘുനോവലാണ് മാന്ത്രികപ്പൂച്ച. 1968 ലാണ് ഈ കൃതി പ്രസിദ്ധപ്പെടുത്തിയത്. ബേപ്പൂരിലുള്ള വീട്ടിൽ വച്ചാണ് ഈ കൃതി അദ്ദേഹം രചിച്ചത്.  ബഷീറിന്റെ വീട്ടിലെത്തിച്ചേർന്ന ഒരു പൂച്ചയെ ചുറ്റിപ്പറ്റിയാണ് കഥ വികസിക്കുന്നത്. ഈ പൂച്ചയും ബഷീറിന്റെ അയൽക്കാരും തമ്മിലുള്ള വിവിധ ബന്ധങ്ങളും ആണ് കഥാതന്തു. പൂച്ച ആ നാട്ടിലുള്ളവരുടെ ഒരു വിശ്വാസം സംരക്ഷിക്കാൻ നിമിത്തമാവുന്നതാണ് കഥ. ആ കാലത്ത് സമൂഹത്തിൽ നിന്നിരുന്ന വിവിധ അനാചാരങ്ങളെ നർമ്മത്തിൽ പൊതിഞ്ഞ രൂക്ഷ വിമർശനം നടത്താൻ ബഷീർ ഈ കഥ ഉപയോഗപ്പെടുത്തിയിരിക്കുന്നു. 
## അവലംബം

## പുറത്തേക്കുള്ള കണ്ണികൾ
* - മാന്ത്രികപ്പൂൂച്ച കമ്പ്യൂട്ടർ വായിച്ചത്.

വർഗ്ഗം:വൈക്കം മുഹമ്മദ് ബഷീർ എഴുതിയ നോവലുകൾ
സൈൻ അൽ ശറഫ് തലാൽ

ജോർദാൻ രാജ്ഞിയും ജോർദാൻ രാജാവായിരുന്ന കിങ് തലാലിന്റെ ഭാര്യയുമായിരുന്നു **സൈൻ അൽ ശറഫ് തലാൽ** - **Zein al-Sharaf Talal** (2 August 1916 – 26 April 1994). ജോർദാൻ രാജാവായിരുന്ന കിങ് ഹുസൈന്റെ മാതാവുമാണ്‌ ഇവർ.

## കുടുംബം

1916 ഓഗസ്റ്റ് രണ്ടിന് ഈജിപ്റ്റിലെ അലക്‌സാണ്ട്രിയയിൽ ജനിച്ചു. ഹൗറാൻ ഗവർണറായിരുന്ന ശരീഫ് ജമാൽ ബിൻ നാസറിന്റെയും വിജ്ദാൻ ഹനീമിന്റെയും മകളാണ്. അവരുടെ പിതാവ് മക്കയിലെ ശരീഫ് ഹുസൈൻ ബിൻ അലിയുടെ അനന്തരവനും സൈൻ അൽ തലാലിന്റെ മാതാവ് സൈപ്രസ് ഗവർണറായിരുന്ന ശാക്കിർ പാഷയുടെ മകളും ഓട്ടോമൻ സാമ്രാജ്യത്തിലെ പ്രധാന രാജ്യതന്ത്രജ്ഞനായിരുന്ന കാമിൽ പാഷയുടെ അനന്തരവളുമായിരുന്നു.

## വിവാഹം, മക്കൾ
1934 നവംബർ 27ന് അക്കാലത്ത് രാജകുമാരനായിരുന്ന തന്റെ പിതൃ സഹോദരന്റെ മകനായ പ്രിൻസ് തലാൽ ബിൻ അബ്ദുള്ള വിവാഹം ചെയ്തു. ഇവർക്ക് നാല് ആൺ മക്കളും രണ്ടു പെൺകുട്ടികളും ജനിച്ചു.
ആദ്യ മകൻ കിങ് ഹുസൈൻ 1935 നവംബർ 14ന് ജനിച്ചു - 1999 ഫെബ്രുവരി ഏഴിന് മരണം. രണ്ടാമത്തെ മകൾ അസ്മ 1937ൽ ജനിച്ചു. മൂന്നാമത്തെ കുട്ടി 
പ്രിൻസ് മുഹമ്മദ് 1940 ഒക്ടോബർ രണ്ടിന് ജനിച്ചു.
* പ്രിൻസ് ഹസ്സൻ ( 1947 മാർച്ച് 20)
* പ്രിൻസ് മുഹ്‌സിൻ
* പ്രിൻസസ് ബസ്മ (1951 മെയ് 11)
## ബഹുമതി
### ദേശീയ ബഹുമതികൾ
*  :  Dame Grand Cordon with Collar of the Order of al-Hussein bin Ali.
### വിദേശ ബഹുമതികൾ
*  :  Honorary Grand Commander of the Order of the Defender of the Realm (SMN, 24 April 1965).

## അവലംബം

വർഗ്ഗം:ജോർദാൻ
വർഗ്ഗം:അറബ് ലോകം
ചപ്പാഡ ഡാസ് മെസാസ് ദേശീയോദ്യാനം

**ചപ്പാഡ ഡാസ് മെസാസ് ദേശീയോദ്യാനം** (പോർച്ചുഗീസ്: *Parque Nacional da Chapada das Mesas*) ബ്രസീലിലെ മരാൻഹാവോ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. പ്രദേശത്തിലെ ഇനിയും മനുഷ്യസ്പർശമേൽക്കാത്ത സെറാഡോ സസ്യജാലങ്ങളെ സംരക്ഷിക്കുന്നതിനും കാർഷിക മുന്നേറ്റത്തിനെതിരെ നിലകൊള്ളുന്ന ഒരു തടസ്സം എന്ന നിലയിലും ഈ ദേശീയോദ്യാനം രൂപീകരിക്കപ്പെട്ടു.

## സ്ഥാനം
ഈ ദേശീയോദ്യാനത്തിൻറെ ആകെ വിസ്തീർണ്ണം 159,952 ഹെക്ടറാണ് (395,250 ഏക്കർ). ഇത് സെറാഡോ ബയോമിൽ നിലനിൽക്കുന്നു. 2005 ഡിസംബർ 12 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ്. മരാൻഹാവോ സംസ്ഥാനത്തെ റിയാച്ചാവോ, എസ്ട്രെയിറ്റോ എന്നീ മുനിസിപ്പാലിറ്റികളിലായാണ് ഈ ദേശീയോദ്യാനം സ്ഥിതിചെയ്യുന്നത്.

ഈ പ്രദേശത്തെ ശരാശരി വാർഷിക മഴ 1,400 മില്ലിമീറ്ററും (55 ഇഞ്ച്), താപനില ഏതാണ്ട് 15 മുതൽ 39 °C വരെയും (59 to 102 °F) ശരാശരി താപനില 26 ° C (79 °F) ആയിരിക്കുന്നതാണ്. പ്രദേശത്തിൻറെ സമുദ്രനിരപ്പിൽനിന്നുള്ള ഏറ്റവും കൂടിയ ഉയരം 700 മീറ്ററാണ് (2,300 അടി). സെറാഡൊ ഇനത്തിലുള്ള സസ്യജാലങ്ങളോടൊപ്പം പുൽമേടുകളടങ്ങിയ തുറന്ന പ്രദേശങ്ങളും ഉൾപ്പെടുന്നു. മലനിരകളും പീഠഭൂമികളും ഇടകലർന്ന ഭൂപ്രദേശമാണിത്.

ഈ മേഖലയിലെ പ്രധാനനദികൾ വടക്കൻ ഭാഗത്തുള്ള ഫരിൻഹ നദിയും തെക്കുഭാഗത്തുള്ള ഇറ്റപ്പെക്കുറു നദിയുമാണ്. ദേശീയോദ്യാനത്തിനുള്ളിലെ നിരവധി അരുവികളും നീർച്ചാലുകളും ഈ നദികളെ പരിപോഷിപ്പിക്കുന്നു.

## ചിത്രശാല

പ്രമാണം:Cachoeira da Prata.jpg|പ്രാറ്റ വെള്ളച്ചാട്ടം
പ്രമാണം:Cachoeira Sao Romao.jpg|സാവോ റൊമാവോ വെള്ളച്ചാട്ടം


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
വരിക ഗന്ധർവ ഗായകാ!

മലയാള ചലച്ചിത്രഗാനമേഖലയിൽ ശ്രദ്ധേയമായ സംഭാവനകൾ നൽകിയ ഗായകനും സംഗീതസംവിധായകനുമായ എം. ജയചന്ദ്രൻ രചിച്ച പുസ്തകമാണ് **വരിക ഗന്ധർവ ഗായകാ**. 

തന്റെ സംഗീത ഗുരുവായ ദേവരാജൻ മാസ്റ്ററുടെ ഓർമയ്ക്കായ്  ജയചന്ദ്രൻ രചിച്ച പുസ്തകമാണിത്. ദേവരാജൻ മാസ്റ്ററുടെ വ്യക്തിത്വത്തിന്റെ വിവിധഭാവങ്ങൾ സൂക്ഷ്മമായി തുറന്നുകാട്ടാൻ ഈ ഗ്രന്ഥത്തിന് കഴിഞ്ഞു.  മലയാളികളുടെ പല ഇഷ്ടഗാനങ്ങളുടേയും രചനാസന്ദർഭങ്ങൾ ഈ പുസ്തകം വിശദമായി വിവരിക്കുന്നു. 
## അവലംബം


വർഗ്ഗം:മലയാളഗ്രന്ഥങ്ങൾ
ജോർദി സൽവഡോര് ഐ ഡച്ച്

പ്രമുഖ സ്പാനിഷ് രാഷ്ട്രീയ പ്രവർത്തകനും നരവംശ ശാസ്ത്രജ്ഞനുമാണ് **ജോർദി സൽവഡോര് ഐ ഡച്ച്** - **Jordi Salvador i Duch**.
സ്‌പെയിനിലെ പതിനൊന്നാമത്തേയും പന്ത്രണ്ടാമത്തേയും നിയമ നിർമ്മാണ സഭയിൽ അംഗമായിരുന്നു.
സ്‌പൈനിലെ റോവിറ ഐ വിർജിലി സർവ്വകലാശാലയിൽ നിന്ന് പൊതുവിദ്യഭ്യാസത്തിൽ ഡിപ്ലോമ നേടി. നരവംശ ശാസ്ത്രത്തിൽ ഡോക്ടറേറ്റും കരസ്ഥമാക്കി. 2008 മുതൽ കാറ്റലോണിയ ജനറൽ യൂനിയൻ സെക്രട്ടറി ജനറലാണ് ഇദ്ദേഹം.
2015ൽ സ്പാനിഷ് പൊതുതിരഞ്ഞെടുപ്പിൽ സ്ഥാനാർത്ഥിയായിരുന്നു 2016ലെ സ്പാനിഷ് തിരഞ്ഞെടുപ്പിലും മത്സരിച്ചു. സീറ്റ് നിലനിർത്തി.,
## ജനനം
1964 ജൂലൈ 23ന് ജനിച്ചു.
## രാഷ്ട്രീയ ജിവിതം
2015ൽ സ്പാനിഷ് പൊതുതിരഞ്ഞെടുപ്പിൽ സ്ഥാനാർത്ഥിയായിരുന്നു. വടക്കു കിഴക്കൻ സ്‌പെയിനിലെ തുറമുഖ നഗരമായ
ടർറഗോണ മണ്ഡലത്തിൽ നിന്ന് മത്സരിച്ചു വിജിയിച്ചു.
2016ലെ  തിരഞ്ഞെടുപ്പിലും മത്സരിച്ചു. സീറ്റ് നിലനിർത്തി.സ്‌പെയിനിലെ പതിനൊന്നാമത്തേയും പന്ത്രണ്ടാമത്തേയും നിയമ നിർമ്മാണ സഭയിൽ അംഗമായിരുന്നു.

## പ്രവർത്തനങ്ങൾ
പ്രഫസർ, റ്റർറഗോണയിലെ സാക്ര്ഡ് ഹേർട്ട് സ്‌കൂൾ (2016 ജനുവരി 13ന് സ്ഥാനമൊഴിഞ്ഞു.
## കൃതികൾ
* *Futbol metàfora de una guerra freda. Un estudi Antropològic del Barça* (2007)

## അവലംബം

വർഗ്ഗം:സ്പെയിനിലെ ഭരണാധികാരികൾ
വർഗ്ഗം:1964-ൽ ജനിച്ചവർ
ഹയ ബിൻത് ഹുസൈൻ

ജോർദാനിലെ ഹുസൈൻ രാജാവിന് അവരുടെ മൂന്നാമത്തെ ഭാര്യ അലിയാ രാജ്ഞിയിലുള്ള മകളാണ് **ഹയ ബിൻത് ഹുസൈൻ**. ജോർദാനിലെ അബ്ലുള്ള രണ്ടാമൻ രാജാവിന്റെ അർധ സഹോദരിയാണ് ഇവർ. യുഎഇ പ്രധാനമന്ത്രി ഷെയ്ഖ് മുഹമ്മദ് ബിൻ റാഷിദ് അൽ മഖ്തൂമിന്റെ നാലാമത്തെ ഭാര്യയാണ് ഹയ രാതകുമാരി. ജോർദാനിലെ ഹയ രാജകുമാരി എന്നാണ് ഇവർ അറിയപ്പെടുന്നത്. 1921 മുതൽ ജോർദാൻ ഭരിക്കുന്ന രാജവംശമായ ഹാഷ്മി കുടുംബാംഗമാണ്. 
ഇംഗ്ലണ്ടിലെ ഒക്‌സ്‌ഫോർഡ് സർവ്വകലാശാലയിൽ നിന്ന് ബിരുദം നേടി. അന്താരാഷ്ട്ര ജംപിങ് മത്സരത്തിൽ ജോർദാന് വേണ്ടി മത്സരിച്ച ഒരു അശ്വാഭ്യാസിയാണ് ഹയ. രണ്ടു തവണ ഇന്റർനാഷണൽ ഫെഡറേഷൻ ഫോർ ഇക്വസ്‌റ്റേറിയൻ സ്‌പോർട്‌സ് എന്ന സംഘടനയുടെ പ്രസിഡന്റായിരുന്നു.
## വിദ്യാഭ്യാസം
1974 മെയ് മൂന്നിന് ജോർദാനിലെ അമ്മാനിൽ ജനിച്ചു. 
ബ്രിട്ടനിലെ ബ്രിസ്റ്റലിലെ ബാഡ്മിന്റൺ സ്‌കൂൾ, തെക്കു പടിഞ്ഞാറൻ ഇംഗ്‌ളണ്ടിലെ ഡോർസെറ്റിലെ ബ്ര്യാൻസ്റ്റൺ സ്‌കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടി. ഒക്‌സ്‌ഫോർഡ് സർവ്വകലാശാലയ്ക്ക് കീഴിലുള്ള സെന്റ് ഹിൽഡാസ് കോളേജിൽ നിന്ന് ഫിലോസഫി, രാഷ്ട്രമീമാംസ, സാമ്പത്തിക ശാസ്ത്രത്തിൽ ബിഎ ഹോണേഴ്‌സ് ബിരുദം നേടി.

## വിവാഹം
2004 ഏപ്രിൽ 10ന് മുഹമ്മദ് ബിൻ റാഷിദ് അൽ മഖ്തൂമിനെ വിവാഹം ചെയ്തു.
2007 ഡിസംബർ രണ്ടിന് ആദ്യത്തെ കുഞ്ഞിന് - ഷെയ്ഖ ജലീല ബിൻത് മുഹമ്മദ് ബിൻ റാഷിദ് അൽ മഖ്തൂം -ജന്മം നൽകി..  യുഎഇയുടെ 36ആം ജന്മദിനമായ ഡിസംബർ രണ്ടിനായിരുന്നു ആദ്യ കുഞ്ഞ് ജനിച്ചത്.. 
2012 ജനുവരി ഏഴിന് രണ്ടാമത്തെ കുട്ടിയായ ശെയ്ഖ് സായിദ് ബിൻ മുഹമ്മദ് ബിൻ റാഷിദ് അൽ മഖ്തൂം ജനിച്ചു.

## കായിക വിനോദം
രാജകുമാരിയായിരുന്ന ഹയ 13ആം വയസ്സുമുതൽ അന്താരാഷ്ട്ര തലത്തിൽ കുതിര സവാരി മത്സരത്തിൽ പങ്കെടുക്കുന്നു. .1992ൽ സിറിയയിലെ ഡമസ്‌കസിൽ നടന്ന ഏഴാമത് പാൻ അറബ് ഗെയിംസിൽ വ്യക്തിഗത ജംപിങ്ങിൽ വെങ്കല മെഡൽ നേടി.
1993ൽ ജോർദാനിലെ അത്‌ലറ്റ് ഓഫ് ദ ഇയറായി തിരഞ്ഞെടുക്കപ്പെട്ടു.

## അവലംബം

വർഗ്ഗം:ജോർദാൻ
യുണൈറ്റഡ്‌ സ്റ്റേറ്റ്‌സ്‌ കാപിറ്റോൾ

അമേരിക്കൻ ഐക്യനാടുകളുടെ പാർലിമെന്റ് മന്ദിരമാണ് **യുണൈറ്റഡ്** **സ്റ്റേറ്റ്‌സ്‌ കാപിറ്റോൾ** (ഇംഗ്ലീഷ്: **United States Capitol**). **കാപിറ്റോൾ മന്ദിരം** (ഇംഗ്ലീഷ്: **Capitol Building**) എന്നും ഇത് അറിയപ്പെടുന്നു.  യുണൈറ്റഡ് സ്റ്റേറ്റ്സ് കോൺഗ്രസിന്റെ ആസ്ഥാനവും,  യു.എസ്. ഫെഡറൽ ഗവണ്മെന്റിന്റെ  നിയമനിർമ്മാണ വിഭാഗത്തിന്റെ  സമ്മേളന മന്ദിരവുമാണ് യുണൈറ്റഡ് സ്റ്റേറ്റ്‌സ്‌ കാപിറ്റോൾ. അമേരിക്കയുടെ തലസ്ഥാനമായ വാഷിംഗ്ടൺ ഡി.സി.യിൽ കാപിറ്റോൾ ഹിൽ എന്ന ഒരു ചെറു കുന്നിന്മുകളിലായി, നാഷണൽ മാളിന്റെ കിഴക്കേ അറ്റത്തായാണ് ഈ മന്ദിരം സ്ഥിതിചെയ്യുന്നത്. 

1800-ൽ മന്ദിരത്തിന്റെ പ്രധാന ഭാഗം പണി പൂർത്തിയായിരുന്നു. പിന്നീടുള്ള നാളുകളിൽ കെട്ടിടം കൂടുതൽ വികസിപ്പിക്കുകയാണുണ്ടായത്. കാപിറ്റോൾ മന്ദിരത്തിന്റെ ബൃഹത്ത് മകുടം അതേതുടർന്ന് കൂട്ടിച്ചേർത്തതാണ്. കെട്ടിടത്തിന്റെ തെക്കുഭാഗത്ത് അമേരിക്കൻ പ്രതിനിധി സഭയും, വടക്കേ ഭാഗത്ത്സെനറ്റും സമ്മേളിക്കുന്നു. നിയോ ക്ലാസിക്കൽ ശൈലിയാണ് കാപിറ്റോൾ മന്ദിരത്തിന്റെ നിർമ്മാണത്തിൽ അവലംബിച്ചിരിക്കുന്നത്. കെട്ടിടത്തിന്റെ പുറംഭാഗത്തിന് വെള്ള നിറം കൊടുത്തിരിക്കുന്നു.  

## അവലംബം


## പുറത്തേക്കുള്ള കണ്ണികൾ

* 
* 
* Capitol Visitors Center
* United States Capitol Historical Society
* Architect of the Capitol
* Capitol History Project  — *documentary and website by [[C-SPAN]]*.
* Temple of Liberty: Building the Capitol for a New Nation, Library of Congress
* U.S. Capitol Police 
* "Book Discussion on ''Freedom's Cap''", *C-SPAN*, March 20, 2012
ചപ്പാഡ ഡോസ് ഗ്വിമാറയെസ് ദേശീയോദ്യാനം

**ചപ്പാഡ ഡോസ് ഗ്വിമാറയെസ് ദേശീയോദ്യാനം** (പോർച്ചുഗീസ്: *Parque Nacional da Chapada dos Guimarães*) ബ്രസീലിലെ മറ്റോ ഗ്രോസോ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. പരുക്കൻ ഭൂപ്രകൃതിയുള്ള ഈ മേഖല, നാടകീയമാനങ്ങളുള്ള കിഴുക്കാം തൂക്കായ മലഞ്ചെരിവുകളാലും വെള്ളച്ചാട്ടങ്ങളാലും സമ്പന്നമായതും ഭൂഖണ്ഡത്തിന്റെ ഭൂമിശാസ്ത്രപരമായ കേന്ദ്രവും അടങ്ങുന്നതാണ്.

## ചിത്രശാല

File:Chapada 003 (04).JPG|Mirante de Geodésia
File:Assistindo de camarote.JPG
File:Chapada 012.JPG
File:Crista de Galo.jpg
File:Fresta entre rochas.JPG


## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ക്യാമ്പ്‍ബെൽ

**ക്യാമ്പ്ബെൽ**  അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സാന്താ ക്ലാര കൌണ്ടിയിലുൾപ്പെട്ടതും സിലിക്കോൺ വാലിയുടെ ഭാഗവുമായ ഒരു നഗരമാണ്. ഇത് സ്ഥിതിചെയ്യുന്നത് സാൻ ഫ്രാൻസിസ്കോ ഉൾക്കടൽ മേഖലയിലാണിതു സ്ഥിതിചെയ്യുന്നത്. 2010 ലെ ഐക്യനാടുകളുടെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 39,349 ആയിരുന്നു. അയൽനഗരങ്ങളേപ്പോലെ ഒരു പ്രധാന ഹൈ-ടെക് നഗരമല്ല എന്നുകിലും പിയർ ഒമിഡ്യാർ സ്ഥാപിച്ച ഇബേയുടെ ആസ്ഥാനമാണിത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മൈസ്തീനിയ

മൈസ്തീനിയ ഗ്രാവിസ് (Myasthenia Gravis) ഒരു രോഗമാണ്.  ഇതിനെ ഒരു ഓട്ടോ ഇമ്യൂൺ ഡിസീസ് എന്ന് വിശേഷിപ്പിക്കാം. 
## രോഗലക്ഷണം

നമ്മുടെ ശരീരം തന്നെ ഉല്പാദിപ്പിക്കുന്ന ആന്റി ബോഡികളുടെ ഫലമായി അത് നമ്മുടെ രോഗപ്രതിരോധശേഷിഇല്ലാതാക്കുന്നു. ശരീരത്തിലെ പേശികളുടെ ശക്തിക്കുറവാണ് ഇതിന്റെ ഫലമായി ഉണ്ടാകുന്നത്. പേശികളുടെ ശക്തി കുറയുന്നതിന്റെ ഭാഗമായി കണ്ണും കഴുത്തും ശരീരവുമൊക്കെ ശരിയായി ചലിപ്പിക്കാനാവാത്ത സ്ഥിതിയുണ്ടാകാം. ശക്തിക്കുറവുമൂലം ശ്വാസമെടുക്കാൻ പറ്റാത്ത സ്ഥിതിയുമുണ്ടാകാം. ഇത്തരം ഘട്ടമാണ് ഈ രോഗത്തെ ഗുരുതരമാക്കുന്നത്. 
## ചികിത്സ
രക്തത്തിലെ പ്ലാസ്മ ചികിത്സയാണ് ഈ രോഗത്തിന്റെ ചികിത്സക്കുള്ള ഒരു മാർഗം. ഇഞ്ചക്ഷനിലൂടെയും രോഗിയുടെ പ്രതിരോധ ശേഷിയെ പഴയനിലയിലെത്തിക്കാൻ കഴിയും. മൈസ്തീനിക് ക്രൈസിസ് ഈ രോഗത്തെ സങ്കീർണമാക്കാം. ഹൃദയ പേശികളുടെ ശക്തിക്ഷയിച്ച് ജീവവായു തലച്ചോറിലെത്തിച്ചേരാതെ രോഗി അബോധാവസ്ഥയിലേക്ക് വീഴുന്ന സ്ഥിതിയാണ് മൈസ്തീനിയ ക്രൈസിസ്. ഈ ഘട്ടം ഒരു പക്ഷേ മരണത്തിലേക്ക് നയിച്ചേക്കാം. ന്യൂറോ വിഭാഗത്തിലാണ് ഈ രോഗത്തിന് ചികിത്സ നടത്തണ്ടത്.

## അവലംബം

വർഗ്ഗം:നാഡീരോഗങ്ങൾ
ഡെസ്കോബ്രിമെൻറോ ദേശീയോദ്യാനം

**ഡെസ്കോബ്രിമെൻറോ ദേശീയോദ്യാനം** (പോർച്ചുഗീസ്: *Parque Nacional do Descobrimento*) ബ്രസീലിലെ ബാഹിയ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. 

## സ്ഥാനം
ഡെസ്കോബ്രിമെൻറോ ദേശീയോദ്യാനം ബാഹിയ സംസ്ഥാനത്തെ പ്രാഡൊ മുനിസിപ്പാലിറ്റിയിൽ സ്ഥിതിചെയ്യുന്നു. ഈ ദേശീയോദ്യാനത്തിൻറെ ആകെ വിസ്തീർണ്ണം  ആണ്. ഒരു ബയോസ്ഫിയർ റിസർവ്വായ ഡിസ്കവറി കോസ്റ്റ് ലോക പൈതൃക സ്ഥലം, ഈ ദേശീയോദ്യാനത്തിൽ ഉൾപ്പെടുന്നു. 

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
പെട്രൊ ഫെർണാണ്ടോ

**പാലൊ ഫെർണാണ്ടോ മാനുവൽ**  (ജനനം ഡിസംബർ 19, 1998, ലുവാന്ഡാ, അംഗോള), അദ്ദേഹത്തിൻറെ അരങ്ങിലെ പേരായിരുന്ന **പെട്രൊ ഫെർണാണ്ടോ** എന്നറിയപ്പെട്ടിരുന്നു**.** ഒരു ആഫ്രിക്കൻ റാപ്പ്, അംഗോളൻ ദേശീയത, സ്വദേശി ലുവാന്ഡാ തുടങ്ങി വിവിധ നിലകളിൽ പ്രശസ്തനായിരുന്നു അദ്ദേഹം.

## Discography

### ആൽബങ്ങൾ
* *Golden God* - ഇ. പി., (2016)

### സിംഗിൾസ്
* Vibe - Single, (2016)
* Confiar - Single, (2017)

## അവലംബം

വർഗ്ഗം:1998-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഫ്രറ്റേണിറ്റി മൂവ്‌മെന്റ്

വെൽഫെയർ പാർട്ടിയുടെ വിദ്യാർഥി യുവജന വിഭാഗമാണ് **ഫ്രറ്റേണിറ്റി മൂവ്‌മെന്റ്**. "സാഹോദര്യത്തിൽ അധിഷ്ഠിതമായ ജനാധിപത്യം" എന്ന ലക്ഷ്യത്തോടെയാണ് സംഘടന രൂപീകരിച്ചത്. 

## '''ചരിത്രം'''
2017 ഏപ്രിൽ 30ന് ഡൽഹി അംബേദ്കർ ഭവനിൽ നടന്ന വിദ്യാർത്ഥി - യുവജന കൺവെൻഷനിൽ വെച്ചാണ് ദേശീയ തലത്തിൽ ഫ്രറ്റേണിറ്റി മൂവ്മെന്റിന്റെ ഔദ്യോഗിക പ്രഖ്യാപനം നടന്നത്. അലിഗഡ് സർവകലാശാല വിദ്യാർത്ഥി അൻസാർ അബൂബക്കറിനെ സംഘടനയുടെ പ്രഥമ പ്രസിഡന്റായി തെരഞ്ഞെടുക്കുകയും ചെയ്തു.

## '''ദേശീയ നേതൃത്വം'''
*പ്രസിഡണ്ട്                            : ഷംസീർ ഇബ്രാഹീം
*ജനറൽ സെക്രട്ടറിമാർ      : അഡ്വ.മതി അംബേദ്കർ, മുഹമ്മദ് ആസിം, അബു ജാഫർ മുല്ല
*വൈസ് പ്രസിഡന്റുമാർ  : ഉഛങ്കി പ്രസാദ്, അബുൽ അഅ്‌ലാ സുബ്ഹാനി, റോഹിന ഖാത്തൂൺ
*സെകട്ടറിമാർ                       : അഫ്രീൻ ഫാത്തിമ, ഫിർദൗസ് ബാർബുനിയ, അബുതൽഹ അബ്ദൽ, സാന്ദ്ര എം.ജെ, ആയിഷ റെന്ന, മുഹമ്മദ് അലി 

## '''കേരളത്തിൽ'''
2017 മേയ് 13ന് എറണാംകുളം ടൌൺ ഹാളിൽ നടന്ന വിദ്യാർത്ഥി യുവജന കൺവെൻഷനിൽ ഫ്രറ്റേണിറ്റി മൂവ്‌മെന്റിന്റെ കേരളാ ഘടകം നിലവിൽ വന്നു.

### നേതൃത്വം
*പ്രസിഡന്റ്                           :  നജ്ദ റെെഹാൻ
*ജനറൽ സെക്രട്ടറിമാർ      :  മുജീബ് റഹ്മാൻ, കെ.കെ അഷ്‌റഫ്, അർച്ചന പ്രജിത്ത്‌
*വൈസ്പ്രസിഡന്റുമാർ   : കെ.എം. ഷെഫ്രിൻ, മഹേഷ് തോന്നക്കൽ, നഈം ഗഫൂർ
*സെക്രട്ടറിമാർ                     : ആദിൽ എ, അമീൻ റിയാസ്, സനൽ കുമാർ, ലത്തീഫ് പി.എച്ച്, ഷഹിൻ ഷിഹാബ്, ഫാത്തിമ നൗറിൻ

## '''കാമ്പസുകളിൽ'''
ഇന്ത്യയിലെ പ്രധാന ക്യംപസുകളിലെല്ലാം ഫ്രറ്റെണിറ്റിക്ക് ഘടകങ്ങളുണ്ട്.

## '''അവലംബം'''



## പുറത്തേക്കുള്ള കണ്ണികൾ
* ഫ്രറ്റേണിറ്റി മൂവ്‌മെന്റ് കേരള ഘടകത്തിന്റെ വെബ്സൈറ്റ് 
* ഫ്രറ്റേണിറ്റി മൂവ്‌മെന്റ് ദേശീയ  ഘടകത്തിന്റെ  ഫെയ്സ്ബൂക് പേജ്
*ഫ്രറ്റേണിറ്റി മൂവ്‌മെന്റ് കേരള ഘടകത്തിന്റെ  ഫെയ്സ്ബൂക് പേജ്

വർഗ്ഗം:ഇന്ത്യയിലെ വിദ്യാർത്ഥിസംഘടനകൾ
പാട്ടാളി മക്കൾ കക്ഷി

തമിഴ്‌നാട്ടിൽ രൂപീകൃതമായ ഒരു പ്രാദേശിക രാഷ്ട്രീയ പാർട്ടിയാണ്‌**പാട്ടാളി മക്കൾ കക്ഷി**. തമിഴ്‌നാടിന്റെ സമീപ പ്രദേശമായ പുതുച്ചേരിയിലും ഇതിനു സാന്നിദ്ധ്യമുണ്ട്. 
1980ൽ രാംദാസിന്റെ നേതൃത്വത്തിലാണ് പാട്ടാളി മക്കൾ കക്ഷി  രൂപീകരിക്കപ്പെട്ടത്. തമിഴ‌്നാട്ടിലെ പല ജില്ലകളിലും നിർണായക ശക്തി തെളിയിക്കാൻ പാർട്ടിക്ക് കഴിഞ്ഞു .

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:തമിഴ്‌നാട്
സ്വാഭിമാനി പക്ഷ

മഹാരാഷ്ട്രയിലെ  ഒരു ചെറു പാർട്ടി അണ് **സ്വാഭിമാനി പക്ഷ**. രാജാ ഷെട്ടി അണ് സ്വാഭിമാനി പക്ഷ പാർട്ടി നേതാവ് 
. 2014-ൽ സേന-ബി.ജെ.പി. നേതൃത്വത്തിലുള്ള ദേശീയ ജനാധിപത്യ സഖ്യത്തിലെ  അംഗമായി  . സ്വാഭിമാനി പക്ഷ  2014 ലെ  ലോക സഭാ  പൊതുതിരഞ്ഞെടുപ്പിൽ ഒരു സീറ്റ് നേടി. .

## അവലംബം

വർഗ്ഗം:ഇന്ത്യയിലെ രാഷ്ട്രീയകക്ഷികൾ
വർഗ്ഗം:മഹാരാഷ്ട്രയിലെ രാഷ്ട്രീയകക്ഷികൾ
മാരിയ ഡൊളോരസ് അൽബ മുള്ളർ

പ്രമുഖ സ്പാനിഷ് അഭിഭാഷകയും സ്‌പെയിനിലെ വാലെൻസിയയിൽ നിന്നുള്ള രാഷ്ട്രീയ പ്രവർത്തകയുമാണ് **മാരിയ ഡൊളോരസ് അൽബ മുള്ളർ** (Spanish: **María Dolores Alba Mullor**). സ്‌പെയിനിലെ പന്ത്രണ്ടാം നിയമ നിർമ്മാണ സഭയിലെ അധോസഭയായ കോൺഗ്രസ്സിൽ അംഗമാണ് മാരിയ.

## ജനനം

സ്‌പെയിനിലെ അൽകോയിൽ 1964 മെയ് ഏഴിന് ജനിച്ചു. നിയമത്തിൽ ബിരുദം നേടി. അൽകോയിയിൽ അഭിഭാഷകയാണ്. സ്‌പെയിനിലെ പ്രമുഖ രാഷ്ട്രീയ പാർട്ടിയായ പീപ്പിൾസ് പാർട്ടി ഓഫ് ദി വാലൻസിയൻ കമ്മ്യൂണിറ്റി - പിപിസിവിയുടെ പ്രവർത്തകയും നേതാവുമാണ്.

## രാഷ്ട്രീയ ജീവിതം
2003ൽ നടന്ന സ്പാനിഷ് മുൻസിപ്പൽ തിരഞ്ഞെടുപ്പിൽ അൽകോയയി മുൻസിപ്പൽ കൗൺസിലിലേക്ക് തിരഞ്ഞെടുക്കപ്പെട്ടു. സാമ്പത്തിക കാര്യ വനിതാ കൗൺസിലറായിരുന്നു. 2007ൽ പ്രതിപക്ഷത്തായിരുന്നു. 2016ലെ സ്പാനിഷ് പൊതുതിരഞ്ഞെടുപ്പിൽ അലികാന്റെ പ്രവിശ്യയിൽ നിന്ന് കോൺഗ്രസ്സിലേക്ക് ഡെപ്യൂട്ടിയായി തിരഞ്ഞെടുക്കപ്പെട്ടു.

## അവലംബം

വർഗ്ഗം:സ്ത്രീകൾ
വർഗ്ഗം:സ്പെയിനിലെ ഭരണാധികാരികൾ
വർഗ്ഗം:സ്പെയിൻ
വർഗ്ഗം:1964-ൽ ജനിച്ചവർ
എ.എം.എൽ.പി. സ്കൂൾ ചെറുപുത്തൂർ

മലപ്പുറം ജില്ലയിലെ ഏറനാട് താലൂക്കിലെ പുൽപ്പറ്റ ഗ്രാമപഞ്ചായത്തിലെ ചെറുപുത്തൂർ എന്ന ഗ്രാമത്തിൽ പ്രവർത്തിക്കുന്ന ഒരു ലോവർ പ്രൈമറി വിദ്യാലയമാണ് എ.എം.എൽ.പി.എസ് എന്ന ചുരുക്ക നാമത്തിൽ അറിയപ്പെടുന്ന എയ്‌ഡ്‌സ്‌ മാപിള ലോവർ പ്രൈമറി സ്കൂൾ. തൊണ്ണൂറിലധികം വർഷം പഴക്കമുണ്ട് ഈ സ്കൂളിന്

## ചരിത്രം
1924ലാണ് ഈ സ്കൂൾ സ്ഥാപിതമായത്.

## പാഠ്യേതര പ്രവർത്തനങ്ങൾ
സ്കൂളിൻറെ ആഭിമുഖ്യത്തിൽ എല്ലാ ആഴ്ചയിലും കരാട്ടെ ക്ലാസ് നടക്കുന്നുണ്ട്.

## ഇതു കൂടി കാണുക
ചെറുപുത്തൂർ

= അവലംബം =

വർഗ്ഗം:മലപ്പുറം ജില്ലയിലെ വിദ്യാലയങ്ങൾ
മണ്ടേല ദിനം

നെൽസൺ മണ്ടേലയുടെ ബഹുമാനാർത്ഥം ആഘോഷിക്കുന്ന ഒരു അന്താരാഷ്ട്രദിനമാണ് **മണ്ടേല ദിനം** അല്ലെങ്കിൽ **നെൽസൺ മണ്ടേല ദിനം**. മണ്ടേലയുടെ ജന്മദിനമായ ജൂലായ് 18 നാണ് **മണ്ടേലദിനം** ആഘോഷിക്കുന്നത്. 2009 ലാണ് യുണൈറ്റഡ് നേഷൻസ് ഇത് ഔദ്യോഗികമായി ആഘോഷിച്ചുതുടങ്ങിയത്. യുണൈറ്റഡ് നേഷൻസ് 2010 ജൂലായ് 18 നാണ് ആദ്യ മണ്ടേലദിനം ആഘോഷിച്ചത്. മറ്റു ഗ്രൂപ്പുകൾ 18 ജൂലായ് 2009 മുതൽ ഈ ദിനം ആഘോഷിച്ചുതുടങ്ങി. 

2009 ഏപ്രിൽ 27 ന് നെൽസൺ മണ്ടേല ഫൗണ്ടേഷനും 46664 കൺസേർട്ട്സും മണ്ടേല ദിനത്തിൽ പങ്കുചേരാനായി ആഗോള സമൂഹത്തിന് ആഹ്വാനം നൽകി. മണ്ടേല ദിനം ഒരു പൊതു ഒഴിവുദിനമല്ല. ഇത് ദക്ഷിണാഫ്രിക്കയുടെ മുൻപ്രസിഡന്റിന്റെ ബഹുമാനാർത്ഥം അദ്ദേഹത്തിന്റെ ചിന്തകളും മൂല്യങ്ങളും ഉയർത്തിപ്പിടിക്കാനായി ആഘോഷിക്കുന്ന ദിനമാണ്. സമൂഹത്തിന് സേവനം ചെയ്തുകൊണ്ടാണ് ഈ ദിനം ആഘോഷിക്കുന്നത്. 

ആഗോളമായി പ്രവർത്തിക്കാനുള്ള ആഹ്വാനമാണ് മണ്ടേലദിനം മുന്നോട്ടുവയ്ക്കുന്നത്. ഓരോ മനുഷ്യനും ലോകം മാറ്റിമറിക്കാനുള്ള ശക്തിയുണ്ടെന്നും ഒരു പ്രഭാവം ഉണ്ടാക്കാമെന്നുമുള്ള ആശയമാണ് മണ്ടേല ദിനം മുന്നോട്ടുവയ്ക്കുന്നത്.

## References

## External links
*

വർഗ്ഗം:നെൽ‌സൺ മണ്ടേല
വർഗ്ഗം:ഐക്യരാഷ്ട്രസഭാ ദിനാചരണങ്ങൾ
ഫോർട്ട് ഹെയർ സർവ്വകലാശാല

തെക്കേ ആഫ്രിക്കയിലെ ഈസ്റ്റേൺ കേപ്പിലെ ആലീസ് നഗരത്തിൽ സ്ഥിതിചെയ്യുന്ന ഒരു സർവ്വകലാശാലയാണ് **ഫോർട്ട് ഹെയർ സർവ്വകലാശാല**.

1916 മുതൽ 1959 വരെ ആഫ്രിക്കയിലെ കറുത്തവർഗ്ഗക്കാർക്ക് ഉന്നതവിദ്യാഭ്യാസത്തിനായുള്ള പ്രധാന സ്ഥാപനമായിരുന്നു ഇത്. ആഫ്രിക്കയിലെ വിദ്യാർത്ഥികൾക്ക് പാശ്ചാത്യമാതൃകയിലുള്ള വിദ്യാഭ്യാസം ഈ സർവ്വകലാശാല നൽകിയിരുന്നു. കറുത്ത ആഫ്രിക്കക്കാരെ ഉന്നതശ്രേണിയിലെത്തിക്കുന്നതിൽ ഈ സ്ഥാപനം പ്രധാന പങ്ക് വഹിച്ചിട്ടുണ്ട്. സ്വാതന്ത്ര്യാനന്തര ആഫ്രിക്കയിലെ വിവിധ സ്വാതന്ത്ര്യ പ്രസ്ഥാനങ്ങളുടെയും വിവിധ ആഫ്രിക്കൻ സർക്കാരുകളുടെ നേതൃനിരയിലുള്ള വ്യക്തികളും ഫോർട്ട് ഹെയർ സർവ്വകലാശാലയിലെ പൂർവ്വവിദ്യാർത്ഥികളാണ്.

1959 ൽ ഈ സർവ്വകലാശാല ആഫ്രിക്കൻ വർണ്ണവിവേചനത്തിനടിപ്പെട്ടു. ഇന്ന് ഈ സർവ്വകലാശാല ആഫ്രിക്കയിലെ സ്വതന്ത്ര ഉന്നതവിദ്യാഭ്യാസ സ്ഥാപനമാണ്. 

## പ്രധാന പൂർവ്വ വിദ്യാർത്ഥികൾ

* Tiyo Soga    - religion, Vice-Chancellor of the University of South Africa 
* K. Mokhele   - science
* Don Ncube    - business
* Dr Sizwe Mabizela - science, Vice-Chancellor of Rhodes University

## See also
* ആഫ്രിക്കയിലെ സർവ്വകലാശാലകളുടെ പട്ടിക
* A History of The University College of Fort Hare, South Africa - The 1950s, The Waiting Years by Donovan Williams; New York 2001 0-7734-7398-X

## References

## പുറത്തേക്കുള്ള കണ്ണികൾ
* ഔദ്യോഗിക വെബ്‍സൈറ്റ് 
വർഗ്ഗം:ദക്ഷിണാഫ്രിക്കയിലെ സർവ്വകലാശാലകൾ
സലിംഅലിസ് ഫ്രൂട്ട് ബാറ്റ്

പശ്ചമിഘട്ടത്തിന്റെ തെക്കുഭാഗത്തുള്ള കുറച്ചു പ്രേദേശങ്ങളിൽ മാത്രം വംശനാശം  നേരിടുന്നതുമായ വാവൽ ഇനമാണിത്. ചിറകും മുതുകിലെ നീളം കുറഞ്ഞ മൃദുവായ  ഇരുണ്ട തവിട്ടു നിറം. മുതുകിൽ നിര്ബന്ധമായുള്ള രോമങ്ങൾ കഴുത്തിന്റെ ഭാഗത്തെത്തുമ്പോൾ കട്ടികുറഞ്ഞവയായി മാറുന്നു.തോളിലും പുറത്തും കണ്ണുകൾക്കിടയിലും  വ്യക്തമായ നരയുണ്ട്. ശരീരത്തിന്റെ പിൻഭാഗവും കൈമുട്ടുകളും മുൻകാലുകളും ചുവപ്പുകലർന്ന  തവിട്ടുനിറമായിരിക്കും. ദീർഘവൃത്താകൃതിയിലുള്ള തവിട്ട് ചെവികൾക്കരികിൽ രോമങ്ങളോ വിളറിയ നിറമോ ഉണ്ടാവില്ല.

## വലിപ്പം
കൈകളുടേതടക്കം തോളിന്റെ നീളം 6.6 - 6.9cm. ശരീരത്തിന്റെ മൊത്തം നീളം 10.2 - 10.9cm.

## ആവാസം
ഉയർന്ന പ്രദേശങ്ങളിൽ കാണുന്ന വീതിയിലുള്ള ഇലകളുള്ള വനങ്ങളും തോട്ടങ്ങളും ഇടകലർന്ന സ്ഥലങ്ങൾ. കളക്കാട്  വന്യജീവിസങ്കേതം, തമിഴ്‌നാട്. 
വർഗ്ഗം:പുതുമുഖലേഖനം
വലിയ എലിവാലൻ നരിച്ചീർ

**റിനോപോമാറ്റിഡേ** കുടുംബത്തിലെ ഒരിനം വവ്വാൽ ആണ് **വലിയ എലിവാലൻ നരിച്ചീർ** അഥവാ **ഗ്രേറ്റർ മൗസ്-ടെയിൽഡ് ബാറ്റ്** (ശാസ്ത്രീയനാമം: റിനോപോമ മൈക്രോഫില്ലം). 

ചാരത്തവിട്ട് നിറമുള്ള ഈ വാവലിന്റെ തലയിലും ശരീരത്തിന്റെ മുകൾഭാഗത്തും നീളം കുറഞ്ഞ രോമങ്ങളുണ്ട്. മുഖവും ചെവികളും കൈകാലുകളെ  ബന്ധിപ്പിക്കുന്ന ചർമങ്ങളും താഴ്ഭാഗവും രോമാവൃതമല്ല. നീളമുള്ള വാലുണ്ട്. പക്ഷേ ഇതിനു മുൻകൈയുടെയത്ര നീളമില്ല.
## പെരുമാറ്റം
വലിയ എലിവാലൻ നരിച്ചീറിന്റെ ആണും പെണ്ണും വ്യത്യസ്ത കോളനികളിൽ ആണ് താമസിക്കുന്നത്. തെളിച്ചമുള്ള പ്രകാശം പരിചയമുള്ളതാണെങ്കിലും ശല്യപ്പെടുത്തിയാൽ പറന്നുപോകുന്നതിനു മുൻപ് ഞണ്ട് ഇഴയുന്നത് പോലെ മേൽക്കൂരയിൽ കൂടി നീങ്ങും. ദുർബലമായ ചിറകടിയോടു കൂടിയാണ് പറക്കൽ. വൈകുന്നേരങ്ങളിൽ സജീവമാകുന്ന ഈ വാവൽ 1500 എണ്ണം വരെയുള്ള വലിയ കൂട്ടമായാണ് കഴിയുന്നത്.

ഈ വവ്വാലിന്റെ ഭക്ഷണം പ്രധാനമായും പ്രാണികളാണ്.

## വലിപ്പം
കൈകളുടേതടക്കം നീളം 5.9-7.4cm. ശരീരത്തിന്റെ മൊത്തം നീളം 6-8.4cm. 
## ആവാസം കാണപ്പെടുന്നത്
ഇന്ത്യയിലെ ഉണങ്ങി വരണ്ട പ്രദേശങ്ങൾ, പ്രത്യേകിച്ചും ഗുജറാത്ത്, മധ്യപ്രദേശിന്റെ ഭാഗങ്ങൾ, മഹാരാഷ്ട്ര എന്നിവിടങ്ങളിലും ഇവയുടെ ആവാസസ്ഥലങ്ങളാണ്. മരുഭൂമിയും ഇതിൽ ഉൾപെടും. ഗുഹകളിലും ടണലുകളിലും ഉപയോഗമില്ലാത്ത കെട്ടിടങ്ങളിലും വീടുകളിലും ഇവയെ കാണാം.

അൾജീരിയ, ബംഗ്ലാദേശ്, ബർക്കിനാ ഫാസോ, മദ്ധ്യ ആഫ്രിക്കൻ റിപ്പബ്ലിക്ക്, ചാഡ്, ജിബൂട്ടി, ഈജിപ്ത്, എറിത്രിയ, എത്യോപ്യ, ഇന്ത്യ, ഇന്തോനേഷ്യ, ഇറാൻ, ഇസ്രായേൽ, ഇറാഖ്, ജോർദാൻ, ലിബിയ, മാലി, മൗറിത്താനിയ, മൊറോക്കോ, മ്യാൻമർ, നൈജർ, നൈജീരിയ, ഒമാൻ, പാകിസ്ഥാൻ, സൗദി അറേബ്യ, സെനഗൽ, സുഡാൻ, തായ്ലൻഡ്, ടുണീഷ്യ, പടിഞ്ഞാറൻ സഹാറ, യെമൻ എന്നിവിടങ്ങളിലും ഇവയെ കാണപ്പെടുന്നു.

റോയൽ സൊസൈറ്റി ഓഫ് ലണ്ടൻ  അടുത്തിടെ പ്രസിദ്ധീകരിച്ച ഒരു ഗവേഷണമനുസരിച്ച്, ഇസ്രായേലിലെ ഗ്രേറ്റ് റിഫ്റ്റ് വാലി ഗുഹകളിലെ 68 ഡിഗ്രി ഫാരൻഹീറ്റ്  താപനിലയിൽ ഈ വവ്വാൽ ശിശിരനിദ്ര ചെയ്യുന്നുവെന്ന് കണ്ടെത്തി. ഒക്ടോബർ മുതൽ ഫെബ്രുവരി വരെയുള്ള പ്രതേയേക കാലാവസ്ഥയിൽ, ഈ വവ്വാലുകൾ അർദ്ധബോധാനസ്ഥയിൽ കണ്ടെത്തി. വളരെക്കുറഞ്ഞ ഊർജ്ജവിനിമയത്തോടെ,  15-30 മിനിറ്റിലൊരിക്കൽ മാത്രം ശ്വസനം നടത്തി ഇവ കഴിയുന്നതായി നിരീക്ഷിച്ചു.

## അവലംബം

വർഗ്ഗം:വവ്വാലുകൾ
സോണിയ ഫർറെ ഫിഡാൽഗോ

പ്രമുഖ സ്പാനിഷ് സാമൂഹിക പ്രവർത്തകയും അധ്യാപികയും രാഷ്ട്രീയ പ്രവർത്തകയുമാണ് **സോണിയ ഫർറെ ഫിഡാൽഗോ**. സ്‌പൈനിന്റെ പന്ത്രണ്ടാം നിയമനിർമ്മാണ സഭയിലെ അധോസഭയായ കോൺഗ്രസ്സിൽ അംഗമാണ് സോണിയ. 

## ജീവചരിത്രം

1976 ജനുവരി മൂന്നിന് എൽ ഹോസ്പിറ്റലെറ്റ് ഡി ല്ലോബ്രിഗെറ്റിൽ ജനിച്ചു. കാറ്റലനിലെ സെക്കണ്ടറി സ്‌കൂൾ അധ്യാപികയാണ്. 1989 മുതൽ ജോലിയിൽ നിന്ന് സ്വമേധയാ വിരമിച്ചു.

## രാഷ്ട്രീയ ജീവിതം
2016 സ്‌പൈൻ പൊതുതിരഞ്ഞെടുപ്പിൽ ബാഴ്‌സലോണിയ പ്രവിശ്യയിൽ നിന്ന് പന്ത്രണ്ടാം നിയമനിർമ്മാണസഭയയിലെ അധോസഭയായ കോൺഗ്രസ്സിലേക്ക് നടന്ന തിരഞ്ഞെടുപ്പിൽ ഡെപ്യൂട്ടിയായി തെരഞ്ഞെടുക്കപ്പെട്ടു. 
തൊഴിലില്ലായ്മ അടക്കമുള്ള വിഷയങ്ങളിൽ രാജ്യത്തെ യുവ ജനങ്ങൾ നടത്തിയ 2011ലെ 15എം മൂവ്‌മെന്റിന്റെ പ്രധാന വക്താവായിരുന്നു.

## അവലംബം
കുറുമൂക്കൻ വവ്വാൽ

**കുറുമൂക്കൻ വവ്വാൽ** അല്ലെങ്കിൽ **ഇരുളൻ ഇലമൂക്കൻ വാവൽ (Short-nosed fruit bat)** എന്നും ഇവ അറിയപ്പെടുന്നു.

മൃദുവായ സിൽക്‌പോലുള്ള തവിട്ടു രോമങ്ങളുള്ളതുമായ ഈ വവ്വാലിനെ വലിയ രോമങ്ങൾ നിറഞ്ഞു നിൽക്കുന്ന കാപ്പിതവിട്ടുള്ള  നിറമുള്ള ചെവികളും വിളറിയ നിറത്തിലുള്ള വിരലുകളുമുള്ള കടുംതവിട്ടു ചിറകുകളും ഉണ്ട്. ഒന്നാമത്തെയും രണ്ടാമത്തെയും ആയ വിരലുകളിൽ പ്രത്യേകമായ രണ്ടു നഖ ങ്ങളുണ്ട് തുടകൾ തമ്മിൽ ബന്ധിച്ചിട്ടുള്ള പാടയിൽ നിന്ന് പകുതി സ്വാതന്ത്രമായ തരത്തിലുള്ള ചെറിയ വാൽ ഇവയുടെ സവിശേഷതയാണ്. ആണിന്റെ താടിയും നെഞ്ചിന്റെ വശങ്ങളും വയറും തുടകളും ഓറഞ്ചിന്റെ നിറമായിരിക്കും. പെണ്ണിന് വിളറിയ ചാരനിറത്തിലുള്ള വയറും മഞ്ഞകലർന്ന തവിട്ടു തോളുമുണ്ട്.

## പെരുമാറ്റം

പ്രെജനനകാലത്ത് പെണ്ണുങ്ങളെയും കുഞ്ഞുഞളെയും  സംരക്ഷിക്കുന്നതില് ആൺ വവ്വാൽ മരക്കൊമ്പിൽ ടെന്റുപോലെ ഒന്ന് നിർമ്മിക്കുന്നു.സൂര്യനസ്തമിച്ചു അരമണിക്കൂറിനു ശേഷം രാത്രിമുഴുവനും സജീവമായ ഈ  വവ്വാലെ പ്രാണിഭോചിവവ്വാലെ പോലെ ശബ്‍ദം കുറച്ചു ചിറകടിച്ചു പറക്കുന്നു. വാഴപ്പഴവും പേരക്കയും ഇഷ്ടപെടുന്നു ഇവ പ്രഗണത്തിൽ സഹായിക്കുന്നവയായി കരുതപ്പെടുന്നു.

## വലിപ്പം
കൈകളുടേതടക്കം തോളിന്റെ നീളം: 6.4-7.9 സെ.മീ.

ശരീരത്തിന്റെ മൊത്തം നീളം: 7.6-11.3 സെ.മീ.

മുൻകൈയുടെ നീളം: 6.4-7.9 സെ.മീ.

ചെവിയുടെ നീളം: 17.5-24.0 സെ.മീ.

## ആവാസം/കാണപ്പെടുന്നത്
മരുഭൂമിയും ഉയർന്ന ഹിമാലയവും ഒഴിച്ച് ഇന്ത്യയിലെല്ലായിടവും. പൂന്തോപ്പിലെയും കൃഷിയിടങ്ങളിലെയും വനത്തിലെയും പനയും ആൽമരങ്ങളും ഇഷ്ട്ടപ്പെടുന്നു. വീടുകളുടെ മേൽക്കൂരയും താവളമാക്കാറുണ്ട്.

ഇന്ത്യയിൽ മുഴുവൻ നന്നായി കാണാവുന്നതാണ്.

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ സസ്തനികൾ
വർഗ്ഗം:കേരളത്തിലെ സസ്തനികൾ
സൽമ ബിൻത് അബ്ദുള്ള

ജോർദാൻ രാജകുടുംബാംഗവും ജോർദാനിലെ കിങ് അബ്ദുള്ള രണ്ടാമന്റെയും റാണിയ രാജ്ഞിയുടെയും മൂന്നാമത്തെ സന്തതിയും രണ്ടാമത്തെ മകളുമാണ് **സൽമ ബിൻത് അബ്ദുള്ള രാജകുമാരി** - **Princess Salma bint Abdullah** (; born 26 September 2000)]].. ജോർദാനിലെ ഹാഷ്മി രാജകുടുംബത്തിലെ അംഗമാണ് സൽമ. ഇസ്ലാമിക പ്രവാചകൻ മുഹമ്മദ് നബിയുടെ കടുംബ പരമ്പരയിലെ 42ആം തലമുറയായാണ് ഇവർ അറിയപ്പെടുന്നത്. 

## ജനനം
2000 സെപ്തംബർ 26ന് ജോർദാനിലെ അമ്മാനിൽ ജനിച്ചു.
ജോർദാൻ രാജാവായിരുന്ന ഹുസൈൻ രാജാവിന്റെയും അദ്ദേഹത്തിന്റെ രണ്ടാം ഭാര്യ മുന രാജ്ഞിയുടെ പേരമകൾ. യുവരാജാവ് (ക്രൗൺ പ്രിൻസ് ) ഹുസൈന്റെ സഹോദരിയായ സൽമയ്ക്ക്‌ മറ്റു രണ്ടു കൂടപിറപ്പുകൾ കൂടിയുണ്ട്. രാജകുമാരി ഈമാനും രാജകുമാരൻ ഹാഷിമും.  സൽമയുടെയും സഹോദരി ഈമാന്റേയും  ജന്മദിനം ഒരു ദിവസത്തെ വ്യത്യാസമാണ്.

## വിദ്യാഭ്യാസം
ജോർദാനിലെ ഇന്റർനാഷണൽ അമ്മാൻ അക്കാദമിയിൽ പതിനൊന്നാം ഗ്രേഡിൽ വിദ്യാർഥിയാണ്.)

## അവലംബം

വർഗ്ഗം:ജോർദാൻ
സോണി മ്യൂസിക്

സോണിയുടെ ഉടമസ്ഥതയിലുള്ള ഒരു അമേരിക്കൻ ആഗോള സംഗീത കമ്പനിയാണ് **സോണി മ്യൂസിക്ക് എന്റർടൈൻമെന്റ്** എന്ന ** സോണി മ്യൂസിക്ക്**. സോണി കോർപ്പറേഷൻ ഓഫ് അമേരിക്കയുടെ അനുബന്ധ സ്ഥാപനമായ സോണി എന്റർടൈൻമെന്റ് ഇങ്ക് വഴി സോണി മ്യൂസിക് ഹോൾഡിംഗ്സ് ഇങ്കിന്റെ പൊതു പങ്കാളിത്തമായി ഇത് സംയോജിപ്പിച്ചിരിക്കുന്നു. കൂടാതെ ഇത് ജാപ്പനീസ് സോണി കോർപ്പറേഷന്റെ അനുബന്ധ സ്ഥാപനമാണ്.കൊളംബിയ ബ്രോഡ്കാസ്റ്റിംഗ് സിസ്റ്റം ഏറ്റെടുത്തതിനെത്തുടർന്ന് 1929-ൽ അമേരിക്കൻ റെക്കോർഡ് കോർപ്പറേഷൻ എന്ന പേരിൽ ഇത് സ്ഥാപിക്കുകയും 1938-ൽ കൊളംബിയ റെക്കോർഡിംഗ് കോർപ്പറേഷൻ എന്ന് പുനർനാമകരണം ചെയ്യുകയും ചെയ്തു. 1966-ൽ കമ്പനി സിബിഎസ് റെക്കോർഡ് ആയി പുനഃസംഘടിപ്പിച്ചു. 1988-ൽ സോണി കോർപ്പറേഷൻ കമ്പനി വാങ്ങുകയും 1991-ൽ അതിന്റെ നിലവിലെ പേരിൽ പുനർനാമകരണം ചെയ്യുകയും ചെയ്തു. 2004-ൽ സോണിയും ബെർട്ടെൽസ്മാനും സോണി ബിഎംജി മ്യൂസിക് എന്റർടൈൻമെന്റ് എന്ന പേരിൽ 50-50 സംയുക്ത സംരംഭം ആരംഭിച്ചു. ഇത് സോണി മ്യൂസിക്, ബെർട്ടൽസ്മാൻ മ്യൂസിക് ഗ്രൂപ്പ് എന്നിവയുടെ ബിസിനസുകൾ ഒരു സ്ഥാപനത്തിലേക്ക് മാറ്റി. എന്നിരുന്നാലും, 2008-ൽ സോണി ബെർട്ടൽസ്മാന്റെ ഓഹരി കൂടി സ്വന്തമാക്കി, കമ്പനി താമസിയാതെ SME എന്ന നാമത്തിലേക്ക് തിരിച്ചുവന്നു. ഈ വാങ്ങൽ സോണിയെ ബി‌എം‌ജിയുടെ എല്ലാ ലേബലുകളും സ്വന്തമാക്കാൻ അനുവദിക്കുകയും ബി‌എം‌ജിയുടെ ലയനത്തിലേക്ക് ഇത് നയിക്കുകയും ചെയ്തു. പകരം ബി‌എം‌ജി റൈറ്റ്സ് മാനേജ്മെൻറ് എന്ന് പുനരാരംഭിച്ചു.
 
## അവലംബം

വർഗ്ഗം:സോണി
[[വർഗ്ഗം:ന്യൂയോർക്ക് സിറ്റി ആസ്ഥാനമായുള്ള കമ്പനികൾ]
മോങ്ങം

മലപ്പുറം ജില്ലയിലെ ഏറനാട് താലൂക്കിൽ മൊറയൂർ ഗ്രാമപഞ്ചായത്തിലാണ് മോങ്ങം സ്ഥിതി ചെയ്യുന്നത്.

## ചരിത്രം

## വിദ്യാഭ്യാസ സ്ഥാപനങ്ങൾ
*അൻവാറുൽ ഇസ്ലാം അറബിക് കോളേജ്, മോങ്ങം 
*എ.എം.യു.പി. സ്‌കൂൾ, മോങ്ങം 
*ഉമ്മുൽ ഖുറാ എച്ച്.എസ്. മോങ്ങം 
*ലിറ്റിൽ ഇന്ത്യ പബ്ലിക് സ്കൂൾ, മോങ്ങം 

## അവലംബം

## പുറത്തേക്കുള്ള കണ്ണികൾ

വിഭാഗം:മലപ്പുറം ജില്ലയിലെ ഗ്രാമങ്ങൾ
വിറ്റ്‍വാട്ടർസ്രാന്റ് സർവ്വകലാശാല

ദക്ഷിണാഫ്രിക്കയിലെ ജോഹനാസ്ബർഗ്ഗിൽ സ്ഥിതിചെയ്യുന്ന ഒരു വിവിധ-ക്യാമ്പസ് ദക്ഷിണാഫ്രിക്കൻ പൊതുഗവേഷണ സർവ്വകലാശാലയാണ് **വിറ്റ്‍വാട്ടർസ്രാന്റ് സർവ്വകലാശാല**. ഇത് **വിറ്റ്സ് സർവ്വകലാശാല** എന്നാണ് അറിയപ്പെടുന്നത്. ജോഹനാസ്ബെർഗ്ഗിനും വിറ്റ്‍വാട്ടർസ്രാന്റിനുമെന്നപോലെ ഖനന വ്യവസായവുമായി ഈ സർവ്വകലാശാലക്കും നേരിട്ട് ബന്ധമുണ്ട്. 1896 ൽ സൗത്താഫ്രിക്കൻ സ്ക്കൂൾ ഓഫ് കിമ്പർലി എന്ന പേരിലാണ് ഈ സർവ്വകലാശാല സ്ഥാപിക്കപ്പെട്ടത്. ദക്ഷിണാഫ്രിക്കയിലെ ഏറ്റവും പഴക്കമുള്ള സർവ്വകലാശാലയിൽ മൂന്നാമത്തെതാണ് ഈ സർവ്വകലാശാല. മറ്റുരണ്ടെണ്ണം കേപ്പ് ടൗൺ സർവ്വകലാശാലയും (1829 ൽ സ്ഥാപിതം) സ്റ്റെല്ലെൻബോഷ് സർവ്വകലാശാലയുമാണ് (1866 ൽ സ്ഥാപിതം).

## പ്രധാന പൂർവ്വ വിദ്യാർത്ഥികൾ

### നോബൽ സമ്മാനം നേടിയവർ
* Aaron Klug, 1982 Nobel Prize in Chemistry
* Nadine Gordimer, 1991 Nobel Prize in Literature
* Nelson Mandela, who attended but did not graduate from the university, 1993 Nobel Peace Prize
* Sydney Brenner, 2002 Nobel prize in Physiology or Medicine

## See also
* *Dawn of Humanity* (2015 PBS film)
* *Widdringtonia whytei*

## അവലംബം

വർഗ്ഗം:യൂണിവേഴ്സിറ്റി ഓഫ് വിറ്റ്‍വാട്ടർസ്രാന്റ്